Ðo Ŋu Ðe Yehowa Mawu Ŋu Ne Èle Nɔnɔme Sesẽwo Me Tom | Gbetakpɔxɔ Nusɔsrɔ̃\nGBE BUBU Acholi Adza Afrikaans Akha Albanian Altai Amerika Tokunɔgbe Amharic Amis Arabic Armenian Aukan Australia Tokunɔgbe Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivia Tokunɔgbe Boulou Brazil Tokunɔgbe Bulgarian Cakchiquel Cambodian Catalan Cebuano Changana (Mozambique) Chavacano Chichewa Chile Tokunɔgbe Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombia Tokunɔgbe Croatia Tokunɔgbe Croatian Cuba Tokunɔgbe Czech Czech Republic Tokunɔgbe Damara Dangme Danish Digor Douala Drehu Dutch Edo Efik Esan Estonian Eŋlisi Eʋegbe Fijian Finland Tokunɔgbe Finnish Fon France Tokunɔgbe Franse Ga Garifuna Georgian German Germany Tokunɔgbe Greece Tokunɔgbe Greek Greenlandic Guadeloupean Creole Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (Ɣi) Hungarian Hungary Tokunɔgbe Iban Ibanag Ibinda Icelandic Igbo Iloko India Tokunɔgbe Indonesia Tokunɔgbe Indonesian Isoko Italian Italy Tokunɔgbe Japan Tokunɔgbe Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Khana Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korea Tokunɔgbe Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Makhuwa-Meetto Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mingrelian Mixe Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Niuean Norwegian Nyaneka Nyungwe Nzema Okpe Oromo Ossetian Otetela Palauan Pangasinan Papiamento (Curaçao) Paraguay Tokunɔgbe Persian Peru Tokunɔgbe Philippines Tokunɔgbe Pidgin (West Africa) Poland Tokunɔgbe Polish Ponapean Portuguese Portuguese (Portugal) Punjabi Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Tokunɔgbe Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russia Tokunɔgbe Russian Rutoro Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovakia Tokunɔgbe Slovenian Solomon Islands Pidgin South Africa Tokunɔgbe Spanish Sranantongo Sunda Swahili Swahili (Congo) Swati Swedish Tagalog Tahitian Taiwan Tokunɔgbe Tajiki Tamil Tarascan Tatar Telugu Tetun Dili Thai Thailand Tokunɔgbe Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Venda Venezuela Tokunɔgbe Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zulu\n‘Ame si dzi nu te ɖo vevie ye menye.’—1 SAM. 1:15.\nHADZIDZI 30 Yehowae Nye Fofonye Kple Xɔ̃nye\n1. Nu ka tae wòle be míaɖo to Yesu ƒe nuxlɔ̃amenya la?\nESIME Yesu nɔ nu siwo adzɔ le ŋkeke mamlɛawo me ŋuti nya gblɔm ɖi la, egblɔ be: “Mikpɔ mia ɖokui dzi nyuie be . . . agbemedzimaɖitsitsiwo [alo dzitsitsi ɖe agbemenuhiahiã veviwo ŋu; gbe sia gbe ƒe hloloetsotsowo] nagate miaƒe dzi ɖe to gbeɖe o.” (Luka 21:34) Ele be míaɖo to nuxlɔ̃amenya sia. Nu ka tae? Nu si tae nye be, ele be míawo hã míado dzi le kuxi vovovowo me egbea abe ale si ko wòle le ame sia ame gome ene.\n2. Nɔnɔme sesẽ kawo me tom mía nɔvi Kristotɔ aɖewo le?\n2 Ɣeaɖewoɣi la, kuxi sesẽ vovovowo vaa mía dzi le ɣeyiɣi ɖeka me. Bu kpɔɖeŋu siawo ŋu kpɔ. Ahɔhɔ̃medɔ ƒomevi aɖe le Ðasefo aɖe si ŋkɔe nye John * la ŋu, eye eƒe dzi gbã gudugudu esime srɔ̃a dzo le egbɔ le woƒe srɔ̃ɖeɖe ƒe 19 megbe. Eyome, vianyɔnu eveawo dzudzɔ Yehowa subɔsubɔ. Kuxi bubuwoe va atsu kple asi aɖewo siwo ŋkɔwoe nye Bob kple Linda ya dzi. Dɔ ge le wo ame evea siaa si, eye esi ga megale wo si woatsɔ axe xɔfetu o ta la, ele be woaʋu le aƒe si me wonɔ la me aɖanɔ aƒe si le sue wu me. Tsɔ kpe ɖe kuxi mawo ŋu la, ɖɔktawo va kpɔ dzidɔ si ate ŋu ahe ku vɛ na Linda la le eya amea ŋu, esia megbe la, wogakpɔ ŋuɖui ƒomevi aɖe si le nu gblẽm le eƒe dɔlélenutsiŋutete ŋu hã le eŋu.\n3. Le nya siwo le Filipitɔwo 4:6, 7 nu la, nu ka dzie míate ŋu aka ɖo?\n3 Míate ŋu aka ɖe edzi be Yehowa, mía Wɔla kple mía Fofo lɔ̃ame la, nya nu si gbegbe xaxa siwo vaa mía dzi la gblẽna le mía ŋu la nyuie. Eye edi be yeakpe ɖe mía ŋu míado dzi le xaxa siwo vaa mía dzi la me. (Xlẽ Filipitɔwo 4:6, 7.) Ŋutinya gbogbo aɖewo le Mawu ƒe Nyaa me siwo ƒo nu tso kuxi siwo me esubɔlawo to ŋu. Eye eƒo nu tso ale si Yehowa kpe ɖe wo ŋu wodo dzi le nɔnɔme sesẽ mawo me hã ŋu. Na míadzro wo dometɔ ʋɛ aɖewo me kpɔ.\nELIYA—“AMEGBETƆ SI ƑE SESELELÃMEWO SƆ KPLE MÍA TƆWO”\n4. Nɔnɔme sesẽ kawo mee Eliya to, eye aleke wòse le eɖokui me tso Yehowa ŋu?\n4 Ɣeyiɣi sesẽwo mee Eliya subɔ Yehowa le, eye eto kuxi sesẽwo me. Fia Ahab, si nye Israel-fia mawɔnuteƒeawo dometɔ ɖeka la, ɖe Izebel, Baal subɔla vɔ̃ɖi aɖe. Wo ame evea wodo Baal subɔsubɔ ɖe ŋgɔ le dukɔ bliboa me eye wowu Yehowa ƒe nyagblɔɖila geɖewo. Eliya dze agbagba si le wo nu. Esime kuɖiɖi sesẽ aɖe va anyigbaa dzi la, Eliya ɖo ŋu ɖe Yehowa ŋu eye Yehowa kpe ɖe eŋu wòto eme do. (1 Fia. 17:2-4, 14-16) Tsɔ kpe ɖe eŋu la, Eliya ɖo ŋu ɖe Yehowa ŋu esime wòyi ɖakpe kple Baal subɔlawo kpakple eƒe nyagblɔɖilawo. Ede dzi ƒo na Israel-viwo be woasubɔ Yehowa. (1 Fia. 18:21-24, 36-38) Eliya kpɔ kpeɖodzi geɖe siwo ɖee fia be Yehowa li kpli ye le nɔnɔme sesẽ mawo me eye wòkpe ɖe ye ŋu.\nYehowa dɔ mawudɔla aɖe ɖa be wòakpe ɖe Eliya ŋu ahado ŋusẽe (Kpɔ memama 5-6 lia) *\n5-6. Le 1 Fiawo 19:1-4 ƒe nya nu la, aleke Eliya se le eɖokui me, eye aleke Yehowa ɖee fia Eliya be yelɔ̃e?\n5 Xlẽ 1 Fiawo 19:1-4. Esi Fiasrɔ̃ Izebel ƒu asi akɔ be yeawu Eliya la, Eliya va nɔ vɔvɔ̃m. Eya ta, esi yi Beer-Seba ƒe nutowo me. Dzi ɖe le eƒo ale gbegbe be egblɔ be Yehowa ‘neɖe yeƒe agbe ɖa.’ Nu kae na wòse le eɖokui me nenema? Eliya nye amegbetɔ madeblibo “si ƒe seselelãmewo sɔ kple mía tɔwo.” (Yak. 5:17) Ðewohĩ, xaxawo, nuteɖeamedzi kple ɖeɖiteameŋue na wòse le eɖokui me nenema. Edze abe Eliya susui be agbagba siwo katã yedze le subɔsubɔ dzadzɛa dodo ɖe ŋgɔ me la zu dzodzro, nuwo mele kakam ɖe eme le Israel o, eye ye ɖeka koe gakpɔtɔ le Yehowa subɔm ene. (1 Fia. 18:3, 4, 13; 19:10, 14) Ðewohĩ, ale si nyagblɔɖila wɔnuteƒe sia wɔ nui la anya wɔ nuku na mí. Gake Yehowa se Eliya ƒe seselelãmewo gɔme.\n6 Yehowa mehe nya ɖe Eliya ŋu le seselelãme siwo wòɖe gblɔ ta o. Ke boŋ, edo ŋusẽe. (1 Fia. 19:5-7) Eyome, Yehowa ɖɔ Eliya ƒe susu ɖo dɔmenyotɔe esi wòɖe Eƒe ŋusẽ wɔnuku la fiae. Emegbe, Yehowa gblɔ be Israel-vi 7,000 bubuwo hã li siwo gbe be yewomasubɔ Baal o. (1 Fia. 19:11-18) Yehowa to mɔ siawo dzi kpe ɖe Eliya ŋu wòkpɔe be yelɔ̃e.\nALE SI YEHOWA AKPE ÐE MÍA ŊU\n7. Ne míede ŋugble le ale si Yehowa wɔ nu ɖe Eliya ŋui ŋu la, kakaɖedzi kae sua mía si?\n7 Ðe nèle nɔnɔme sesẽ aɖe me toma? Nyanya be Yehowa se Eliya ƒe seselelãmewo gɔme nɛ faa akɔ na mí. Esia nana míekana ɖe edzi be esea xaxa siwo me tom míawo hã míele la gɔme. Enya afi si míaƒe ŋutetewo se ɖo, eye enya míaƒe susuwo kple ale si míele sesem le mía ɖokui me gɔ̃ hã. (Ps. 103:14; 139:3, 4) Ne míesrɔ̃ Eliya heɖo ŋu ɖe Yehowa ŋu la, Yehowa akpe ɖe mía ŋu míado dzi le kuxi siwo na nu te ɖe mía dzi la me.—Ps. 55:22.\n8. Ne èle xaxawo me tom la, aleke Yehowa akpe ɖe ŋuwò be nàdo dzi?\n8 Nuteɖeamedzi ate ŋu ana nàsusui be nɔnɔme siwo me tom yele la maka ɖe eme gbeɖe o, eye dzi aɖe le ƒowò. Ne edzɔ alea la, ɖo ŋku edzi be, Yehowa akpe ɖe ŋuwò nàdo dzi le xaxawo me. Aleke wòawɔ esiae? Yehowa le kpewòm be nàgblɔ nu siwo le nuxaxa dom na wò kple ale si nèle sesem le ɖokuiwò me la na ye. Eye ne èƒo koko na Yehowa la, asee eye wòaɖo eŋu na wò. (Ps. 5:3; 1 Pet. 5:7) Eya ta, nɔ gbe dom ɖa na Yehowa tso wò kuxiawo ŋu edziedzi. Maƒo nu na wò abe ale si wòƒo nu kple Eliya ene ya o, gake aƒo nu na wò to eƒe Nya, Biblia, kple eƒe habɔbɔa dzi. Biblia me ŋutinyawo xexlẽ ate ŋu afa akɔ na wò eye esia ana mɔkpɔkpɔ wò. Azɔ hã, nɔviwòŋutsuwo kple nɔviwònyɔnuwo ate ŋu ade dzi ƒo na wò.—Rom. 15:4; Heb. 10:24, 25.\n9. Aleke mía xɔlɔ̃ aɖe si dzi míeka ɖo la ate ŋu akpe ɖe mía ŋu?\n9 Esi Yehowa gblɔ na Eliya be wòatsɔ eƒe dɔ aɖewo ade asi na Elisa la, Yehowa to esia me na zɔhɛ nyui aɖe va su Eliya si, eye ɖikeke mele eme o be, Elisa kpe ɖe Eliya ŋu wòte ŋu do dzi le eƒe xaxawo me. Nenema kee, ne míeɖe míaƒe dzimenyawo gblɔ na mía xɔlɔ̃ aɖe si dzi míeka ɖo la, mía xɔlɔ̃a ate ŋu akpe ɖe mía ŋu be agbaa nanya tsɔ na mí bɔbɔe. (2 Fia. 2:2; Lod. 17:17) Ne ewɔ na wò be ame aɖeke meli si nàgblɔ wò dzimenyawo na o la, do gbe ɖa na Yehowa be wòakpe ɖe ŋuwò nàkpɔ Kristotɔ aɖe si tsi le gbɔgbɔ me, si ate ŋu akpe ɖe ŋuwò nàdo dzi.\n10. Aleke Eliya ƒe ŋutinyaa naa mɔkpɔkpɔ mí, eye aleke ŋugbedodo si le Yesaya 40:28, 29 la ate ŋu akpe ɖe mía ŋu?\n10 Yehowa kpe ɖe Eliya ŋu wòdo dzi le eƒe xaxawo me eye wòyi edzi wɔ nuteƒe na Yehowa ƒe geɖe. Eliya ƒe ŋutinyaa naa mɔkpɔkpɔ mí. Ɣeaɖewoɣi la, nɔnɔme sesẽwo ate ŋu ava mía dzi, siwo awɔe be nu nate ɖe mía dzi vevie eye ɖeɖi nate mía ŋu. Ke hã, ne míeɖo ŋu ɖe Yehowa ŋu la, ana ŋusẽ si míehiã be míayi edzi asubɔe la mí.—Xlẽ Yesaya 40:28, 29.\nHANA, DAVID, KPLE “ASAF” SIAA ÐO ŊU ÐE YEHOWA ŊU\n11-13. Aleke nu te ɖe Mawu subɔla etɔ̃ aɖewo siwo nɔ anyi le blema la dzi?\n11 Nu te ɖe ame bubu aɖewo siwo ŋu woƒo nu tsoe le Biblia me la hã dzi vevie. Le kpɔɖeŋu me, nu te ɖe Hana dzi vevie le esi wòtsi ko ta, eye gakpe ɖe eŋu la, ehiã be wòado dzi le etsusia ƒe alɔmeɖenya vɔ̃ɖiawo ta. (1 Sam. 1:2, 6) Hana nɔ nu xam vevie ale gbegbe be, avi dzi ko wònɔna eye nu meganya ɖuna nɛ gɔ̃ hã o.—1 Sam. 1:7, 10.\n12 Ɣeaɖewoɣi la, nu te ɖe Fia David dzi ale gbegbe. Bu kuxi siwo gbegbe me wòto ŋu kpɔ. Vodada siwo eya ŋutɔ wɔ va yi la na wòkpe fu le dzitsinya ƒe fɔbuame ta. (Ps. 40:12) Via Absalom si gbɔ melɔ̃a nu le o la va dze aglã ɖe eŋu, si wɔe be Absalom ŋutɔ va ku mlɔeba. (2 Sam. 15:13, 14; 18:33) Eye David ŋutɔ ƒe xɔlɔ̃ kplikplikpli aɖe va zɔ egɔme. (2 Sam. 16:23–17:2; Ps. 55:12-14) Psalmo siwo David ŋlɔ la dometɔ geɖe ɖe ale si gbegbe nu te ɖe eyama dzii kpakple ale si gbegbe wòɖo ŋu ɖe Yehowa ŋu bliboe la fia.—Ps. 38:5-10; 94:17-19.\nNu kae kpe ɖe hakpalaa ŋu be wògava nɔ Yehowa subɔm kple dzidzɔ? (Kpɔ memama 13-15 lia) *\n13 Emegbe, hakpala aɖe va nɔ ŋu ʋãm ame vɔ̃ɖiwo ƒe agbenɔnɔ. Anya nye Lewi vi Asaf ƒe dzidzimevi aɖe, eye esubɔ le “Mawu ƒe kɔkɔeƒe gã la.” Nu te ɖe hakpala sia dzi ale gbegbe be, dzi meganɔ edzɔm o, eye nu siwo nɔ esi la meganɔ eŋu dzem o. Megava ka ɖe edzi gɔ̃ hã be yayrawo le Mawu subɔsubɔ me o.—Ps. 73:2-5, 7, 12-14, 16, 17, 21.\n14-15. Nu kawoe míesrɔ̃ tso Biblia me kpɔɖeŋu etɔ̃awo me tso ale si wòle vevie be míaɖo ŋu ɖe Yehowa ŋui la ŋu?\n14 Mawu subɔla vavã etɔ̃ siwo ŋu míeƒo nu tsoe la katã ɖo ŋu ɖe Yehowa ŋu be wòakpe ɖe yewo ŋu. Woƒo koko na Yehowa vevie hegblɔ woƒe nuteɖeamedziawo nɛ. Woƒo nu tso nu siwo na nu te ɖe wo dzi nenema gbegbe la ŋu nɛ faa. Azɔ hã, womedzudzɔ Yehowa ƒe tadeaguƒe yiyi o.—1 Sam. 1:9, 10; Ps. 55:22; 73:17; 122:1.\n15 Yehowa se veve ɖe wo nu, eye wòɖo wo dometɔ ɖe sia ɖe ƒe gbedodoɖaa ŋu nɛ. Hana ƒe dzi dze eme. (1 Sam. 1:18) David ŋlɔ bena: “Ame dzɔdzɔe ƒe fukpekpewo sɔ gbɔ, ke Yehowa ɖenɛ le wo katã me.” (Ps. 34:19) Eye hakpalaa hã va se le eɖokui me emegbe be, Yehowa ‘lé yeƒe nuɖusi ɖe asi’ eye wòtsɔ eƒe nuxlɔ̃amenyawo kplɔ ye lɔlɔ̃tɔe. Edzi ha be: “Nye la, enyo nam be mate ɖe Mawu ŋu. Metsɔ Aƒetɔ Dziɖulagã Yehowa wɔ nye sitsoƒe.” (Ps. 73:23, 24, 28) Nu kawoe míesrɔ̃ tso kpɔɖeŋu siawo me? Ɣeaɖewoɣi la, kuxi sesẽwo aɖe kpe na mí ale gbegbe be nu nate ɖe mía dzi. Gake míate ŋu ado dzi le kuxi mawo me, ne míede ŋugble le ale si Yehowa kpe ɖe ame bubuwo ŋui ŋu, ne míedo gbe ɖa nɛ, eye míeɖo toe heyi nu siwo wòbia tso mía si la wɔwɔ dzi.—Ps. 143:1, 4-8.\nÐO ŊU ÐE YEHOWA ŊU BE NÀTE ŊU ADO DZI LE XAXAWO ME\nGbã la, nɔvinyɔnu aɖe di be yeaɖe ye ɖokui ɖe aga, gake nuwo ka ɖe eme nɛ esi wòɖoe eɖokui dzi kpe ɖe ame bubuwo ŋu (Kpɔ memama 16-17 lia)\n16-17. (a) Nu ka tae mele be míaɖe mía ɖokui ɖe aga o? (b) Nu kae míawɔ be ŋusẽ yeye naɖo mía ŋu?\n16 Nufiame bubu aɖe hã le kpɔɖeŋu etɔ̃ mawo me na mí, eyae nye be, mele be míaɖe mía ɖokui ɖe aga tso Yehowa kple eƒe amewo gbɔ o. (Lod. 18:1) Nancy, si dzi nu te ɖo vevie esime srɔ̃a dzo le egbɔ la, gblɔ be: “Le ŋkeke aɖewo dzi la, nyemedi kura be makpɔ ame aɖeke alo aƒo nu na ame aɖeke o. Ke hã, zi ale si meɖe ɖokuinye ɖe aga la, zi nenemae megaléa blanuii.” Nuwo va ka ɖe eme na Nancy esi wòdi mɔ siwo dzi wòato akpe ɖe ame bubu siwo le kuxiwo me tom la ŋu. Egblɔ be: “Meɖoa to sea woƒe nyawo ne wole xaxa siwo me tom wole la gblɔm nam. Mede dzesii be, zi ale si mesea veve ɖe wo nui la, zi nenemae nyemegabua kuxi siwo me tom nye ŋutɔ mele la ŋu fũu o.”\n17 Ŋusẽ yeye ate ŋu aɖo mía ŋu ne míede hamea ƒe kpekpewo. Ne míenya de kpekpeawo ko la, míetoa esia me naa mɔnukpɔkpɔ Yehowa be ‘wòakpe ɖe mía ŋu ahafa akɔ na mí.’ (Ps. 86:17) Le afi ma la, etoa eƒe gbɔgbɔ kɔkɔea, eƒe Nyaa, kple eƒe amewo dzi doa ŋusẽ mí. Kpekpeawo dede naa mɔnukpɔkpɔ mí be “míade dzi ƒo na mía nɔewo.” (Rom. 1:11, 12) Nɔvinyɔnu aɖe si ŋkɔe nye Sophia gblɔ be: “Yehowa kple míaƒe nɔviwo ƒe habɔbɔa ye lém ɖe te. Nu si le vevie nam wue nye míaƒe hamea ƒe kpekpewo. Mekpɔe be, zi ale si meƒo ɖokuinye ɖe gbeƒãɖeɖedɔa kple teokrasidɔ bubuwo me la, zi nenemae wònɔa bɔbɔe nam be mado dzi le nye xaxawo kple nye kuxiwo me.”\n18. Ne dzi ɖe le mía ƒo la, nu kae Yehowa ate ŋu ana mí?\n18 Ne dzi ɖe le mía ƒo la, mina míaɖo ŋku edzi be, menye ɖeko Yehowa do ŋugbe na mí be yeava ɖe míaƒe kuxiwo ɖa keŋkeŋ o, ke edo ŋugbe na mí hã be yeakpe ɖe mía ŋu fifia gɔ̃ hã be míado dzi le míaƒe xaxawo me. Enaa “didia kple ŋusẽ” si míehiã la mí ale be dzi naɖo mía ƒo eye mɔkpɔkpɔ nagabu ɖe mí o.—Flp. 2:13.\n19. Kakaɖedzi kae nya siwo dze le Romatɔwo 8:37-39 la nana mí?\n19 Xlẽ Romatɔwo 8:37-39. Apostolo Paulo ka ɖe edzi na mí be naneke mate ŋu ama mí ɖa tso Mawu ƒe lɔlɔ̃ la gbɔ o. Aleke míate ŋu akpe ɖe mía nɔviŋutsu kple mía nɔvinyɔnu siwo dzi nu te ɖo vevie la ŋu? Nyati si kplɔ esia ɖo la adzro ale si míate ŋu asrɔ̃ Yehowa le vevesese ɖe mía nɔviwo nu ne nu te ɖe wo dzi me, kple ale si míasrɔ̃ Yehowa le kpekpe ɖe woamawo ŋu me.\nNu kae míate ŋu asrɔ̃ tso ale si Yehowa kpe ɖe Eliya ŋu wòdo dzi le eƒe xaxawo me la me?\nNu kawoe míesrɔ̃ tso Biblia me kpɔɖeŋu etɔ̃ aɖewo me tso ale si míawɔ ado dzi le nuteɖeamedziwo me ŋu?\nNe nu te ɖe mía dzi la, afɔ kawoe míate ŋu aɖe ale be míate ŋu ado dzi?\nHADZIDZI 44 Ame Si Dzi Nu Te Ðo Ƒe Gbedodoɖa\n^ mm. 5 Ne nu te ɖe mía dzi ɣeyiɣi didi la, ate ŋu agblẽ nu le míaƒe ametia kple míaƒe seselelãme siaa ŋu. Aleke Yehowa ate ŋu akpe ɖe mía ŋu? Míadzro ale si Yehowa kpe ɖe Eliya ŋu wòdo dzi le xaxawo me la me. Biblia me kpɔɖeŋu bubuwo hã ana míakpɔ nu si míate ŋu awɔ be Yehowa nakpe ɖe mía ŋu ne míele xaxawo me tom.\n^ mm. 53 NU SI LE EDZI YIM LE NƆNƆMETATAA ME: Yehowa ƒe dɔla fɔ Eliya tso alɔ̃ me ameŋububutɔe hena abolo kple tsii.\n^ mm. 55 NU SI LE EDZI YIM LE NƆNƆMETATAA ME: Hakpala aɖe si anya nye Asaf ƒe dzidzimevi la lɔ̃ hakpanyawo ŋɔŋlɔ eye edzɔa dzi nɛ be ye kple ye hati Lewi viwo yewoadzi ha ɖekae.


Sɔhɛwo, Ðe Miele Gbɔgbɔmetaɖodzinuwo Minyama? | Nusɔsrɔ̃\nGbetakpɔxɔ—Tata Si Míesrɔ̃na | April 2018\nGBE BUBU Afrikaans Albanian Altai Alur Amerika Tokunɔgbe Amharic Amis Angola Tokunɔgbe Arabic Argentina Tokunɔgbe Armenian Australia Tokunɔgbe Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Bolivia Tokunɔgbe Boulou Brazil Tokunɔgbe Britain Tokunɔgbe Bulgarian Cakchiquel Catalan Cebuano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombia Tokunɔgbe Costa Rica Tokunɔgbe Croatian Cuba Tokunɔgbe Czech Czech Republic Tokunɔgbe Damara Dangme Danish Digor Douala Dutch Ecuador Tokunɔgbe Edo Efik El Salvador Tokunɔgbe Esan Estonian Eŋlisi Eʋegbe Fijian Finland Tokunɔgbe Finnish Fon France Tokunɔgbe Franse Ga Garifuna Georgian German Germany Tokunɔgbe Greece Tokunɔgbe Greek Guarani Guatemala Tokunɔgbe Gujarati Gun Haitian Creole Hausa Hebrew Herero Hiligaynon Hindi Hiri Motu Honduras Tokunɔgbe Hungarian Hungary Tokunɔgbe Ibanag Icelandic Igbo Iloko India Tokunɔgbe Indonesia Tokunɔgbe Indonesian Isoko Italian Italy Tokunɔgbe Japan Tokunɔgbe Japanese Jula Kabiye Kabuverdianu Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Tokunɔgbe Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malawi Tokunɔgbe Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexico Tokunɔgbe Mingrelian Mixe Mixtec (Guerrero) Mongolian Moore Motu Mozambique Tokunɔgbe Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nicaragua Tokunɔgbe Nigerian Pidgin Norwegian Nzema Okpe Oromo Ossetian Otetela Panama Tokunɔgbe Pangasinan Papiamento (Curaçao) Paraguay Tokunɔgbe Persian Peru Tokunɔgbe Philippines Tokunɔgbe Pidzin (Kamerun) Poland Tokunɔgbe Polish Ponapean Portugal Tokunɔgbe Portuguese Portuguese (Portugal) Punjabi Quebec Tokunɔgbe Quechua (Ancash) Quechua (Bolivia) Romania Tokunɔgbe Romanian Russia Tokunɔgbe Russian Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovakia Tokunɔgbe Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Swedish Tagalog Taiwan Tokunɔgbe Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Venezuela Tokunɔgbe Vietnamese Waray-Waray Wolaita Xhosa Yoruba Zambia Tokunɔgbe Zande Zapotec (Isthmus) Zimbabwe Tokunɔgbe Zulu\nSɔhɛwo, Ðe Miele Gbɔgbɔmetaɖodzinuwo Minyama?\n“Tsɔ wò dɔ ɖe sia ɖe de asi na Yehowa, ekema wò ɖoɖowo adze edzi.”—LOD. 16:3.\nHADZIDZI: 135, 144\nAleke Lododowo 16:3 me nyawo dzi wɔwɔ aɖe vi na sɔhɛwo?\nTaɖodzinu kawoe sɔhɛwo ate ŋu aminya?\nNu kae akpe ɖe sɔhɛwo ŋu be woaƒo asa na susuhenuwo?\n1-3. (a) Nɔnɔme kae dze ŋgɔ sɔhɛwo katã, eye aleke míawɔ esia ƒe kpɔɖeŋui? (Kpɔ foto si le nyati sia ƒe gɔmedzedze.) (b) Nu kae akpe ɖe sɔhɛ Kristotɔwo ŋu be woaɖe afɔ nyuitɔ le nɔnɔme sia me?\nTSƆE be èle mɔ zɔm yina du didi aɖe me ɖe wɔna vevi aɖe ta. Ele be nàɖo bɔs azɔ mɔ legbee aɖe hafi aɖo. Esi nèɖo ʋuɖoƒea la, ètɔtɔ vie le mɔzɔla gbogbowo kple bɔs geɖe siwo le teƒea ta. Gake nu si de dziwòe nye be, taɖodzinu si tae nèva ʋuɖoƒea la le nyanya na wò nyuie—eyae nye be nàɖo bɔs si akplɔ wò ayi teƒe si yim nèle! Ne bɔs si yina teƒe bubu aɖee nèɖo la, ke ɖeko nàbu mɔ.\n2 Míate ŋu atsɔ sɔhɛwo asɔ kple mɔzɔlawo. Sɔhɛwo le mɔ legbee aɖe zɔm, gake wo tɔa menye ʋumɔzɔzɔ o, ke agbemɔzɔzɔe. Mɔnukpɔkpɔ gbogbo siwo ŋu dɔ woate ŋu awɔ kple nyametsotso geɖe siwo dze ŋgɔ wo la ate ŋu ana woatɔtɔ. Sɔhɛwo, miate ŋu ana nuwo nanɔ bɔbɔe na mi wu ne afi si mieɖo tae le agbe me la le susu me na mi nyuie. Afi kae wòle be miaɖo tae?\n3 Nyati sia aɖo biabia ma ŋu eye ade dzi ƒo na mi be miana Yehowa ƒe lɔlɔ̃nu wɔwɔ nanye nu vevitɔ na mi le agbe me. Esia bia be miaɖo ŋu ɖe Yehowa ŋu le agbemenya ɖe sia ɖe me—esia ƒe ɖewoe nye sukudenyawo, dɔwɔnyawo, ƒomegbanɔamedziwo kple bubuawo. Eye ebia hã be miaminya gbɔgbɔmetaɖodzinuwo. Mika ɖe edzi be, ne Yehowa subɔsubɔ nye nu vevitɔ na mi le agbe me la, Yehowa ayra mi eye agbea adze edzi na mi.—Xlẽ Lododowo 16:3.\nNU KA TAE WÒLE BE GBƆGBƆMETAÐODZINUWO NANƆ ASIWÒ?\n4. Nu ka mee míadzro le nyati sia me?\n4 Nu nyui aɖee wònye be ame naɖo gbɔgbɔmetaɖodzinuwo na eɖokui kaba le agbe me. Susu ka tae? Míadzro susu etɔ̃ aɖewo me. Susu eve gbãtɔwo aɖee afia be ne míeminya gbɔgbɔmetaɖodzinuwo la, ana ƒomedodo nyui nanɔ mía kple Yehowa dome; susu etɔ̃lia ana míakpɔ viɖe si dona tso eme ne míeɖo taɖodzinu siawo na mía ɖokuiwo kaba le agbe me.\n5. Nu kae nye susu vevitɔ si tae wòle be míaminya gbɔgbɔmetaɖodzinuwo?\n5 Susu vevitɔ si tae míeminyaa gbɔgbɔmetaɖodzinuwoe nye be míaɖee afia Yehowa be míekpɔ ŋudzedze ɖe ale si gbegbe wòlɔ̃ mí kple nu siwo wòwɔ na mí ŋu. Hakpalaa ŋlɔ bena: “Enyo be woada akpe na wò, Yehowa . . . Elabena Oo Yehowa, ètsɔ wò dɔwɔwɔwo do dzidzɔ nam; metsoa aseye le wò asinudɔwɔwɔwo ta.” (Ps. 92:1, 4) De ŋugble le nu siwo gbegbe nèkpɔ tso Yehowa gbɔ la ŋu: wò agbe, wò xɔse, Biblia, hamea kple etsɔmemɔkpɔkpɔ nyui si le asiwò. Ne ètsɔa gbɔgbɔmenuwo ɖoa nɔƒe gbãtɔ la, afia be èkpɔ ŋudzedze ɖe nu siwo Mawu tsɔ yra wòe la ŋu, eye esia ana mia kplii dome nanɔ kplikplikpli wu.\n6. (a) Aleke wò kple Yehowa dome anɔ ne èɖo gbɔgbɔmetaɖodzinuwo na ɖokuiwò? (b) Taɖodzinu kawoe ame ate ŋu aɖo na eɖokui tso ɖevime?\n6 Susu eveliae nye be, ne ènya le wò gbɔgbɔmetaɖodzinuwo minyam ko la, ke èto wò dɔ nyuiwo wɔwɔ dzi le ŋkɔ nyui wɔm le Yehowa gbɔ, eye esia awɔe be wò kplii dome nanɔ kplikplikpli. Apostolo Paulo gblɔ be: “Mawu menye madzɔmadzɔtɔ, be wòaŋlɔ miaƒe dɔwɔwɔ kple lɔlɔ̃ si mieɖe fia le eƒe ŋkɔ la ta” la be o. (Heb. 6:10) Mègagblɔ be yemetsi aɖo taɖodzinuwo na ye ɖokui o. Ƒe ewo koe Christine xɔ, esi wòɖoe eɖokui dzi be yeanɔ Ðasefo wɔnuteƒewo ƒe agbemeŋutinyawo xlẽm edziedzi. Ƒe 12 ye Toby xɔ esi wòɖoe be yeaxlẽ Biblia bliboa hafi axɔ nyɔnyrɔ. Maxim xɔ ƒe 11, eye eyometɔ Noemi xɔ ƒe 10, esi wo ame evea siaa xɔ nyɔnyrɔ. Eyome woɖoe woƒe taɖodzinu be yewoasubɔ le Betel. Wotsɔ dɔwɔwɔ le Betel ƒe dɔbiagbalẽvia klã ɖe gli ŋu le woƒe aƒe me, ale be wòakpe ɖe wo ŋu woƒe susu nanɔ woƒe taɖodzinua ŋu. Ðe manyo ŋutɔ be nàde ŋugble le nu siwo nàtsɔ awɔ wò taɖodzinui la ŋu eye nàminya wo oa?—Xlẽ Filipitɔwo 1:10, 11.\n7, 8. (a) Aleke taɖodzinuwo ƒe amesinɔnɔ nana nyametsotsowo wɔwɔ nɔa bɔbɔe wu? (b) Nu ka tae ƒewuivi aɖe tiae be yemade yunivɛsiti o?\n7 Susu etɔ̃lia si tae wònyo be nàɖo taɖodzinuwo na ɖokuiwò kabae nye be, akpe ɖe ŋuwò le nyametsotsowo wɔwɔ me. Ele be sɔhɛwo natso nya me le sukudenyawo, dɔwɔnyawo kple nya bubu geɖewo ŋu. Ne nyametsotsowo wɔwɔ dze ŋgɔ wò la, ɖeko wòle abe ɖe nèle mɔ zɔm eye nèva ɖo mɔdzevee aɖe gbɔ ene. Ne ènya afi si nèyina la, ke masesẽ na wò be nànya mɔ si wòle be nàto o. Nenema kee ne taɖodzinuwo le asiwò la, ke anɔ bɔbɔe na wò be nàtso nya me nyuie le agbemenyawo ŋu. Lododowo 21:5 gblɔ be: “Veviedola ƒe ɖoɖowo hea dzidzedzekpɔkpɔ vanɛ.” Eya ta, ne èwɔ ɖoɖowo kaba to taɖodzinu nyuiwo ɖoɖo me la, àkpɔ dzidzedze kaba wu. Aleae wònɔ le Damaris gome esime nyametsotso vevi aɖe dze ŋgɔe esime wònye sɔhɛ.\n8 Damaris dze agbagba ŋutɔ le eƒe sekɛndrisuku (alo lycée) ƒe dodokpɔ mamlɛtɔ me. Sukudede femaxee ƒe mɔnukpɔkpɔ ate ŋu asu esi be wòasrɔ̃ nu tso senyawo ŋu le yunivɛsiti hafi, gake etiae be yeawɔ dɔ si ana yeakpɔ ɣeyiɣi awɔ mɔɖeɖedɔa boŋ. Nu ka tae? Egblɔ be: “Tso nye ɖevime kee meɖoe be manye mɔɖela. Esia abia be mawɔ dɔ si maxɔ ɣeyiɣi boo le asinye o. Ne ɖe mexɔ yunivɛsiti ɖaseɖigbalẽ hezu senyala la, ɖewohĩ makpɔ ga geɖe ya, gake asesẽ ŋutɔ be makpɔ dɔ si ana makpɔ ɣeyiɣi ɖe mɔɖeɖedɔa ŋu.” Damaris le mɔɖeɖedɔa wɔm ƒe 20 ye nye esia. Ðe wòkpɔe be yeƒe taɖodzinu ma kple nyametsotso ma si yewɔ esime yenye sɔhɛ lae nye nyuitɔa? Egblɔ be: “Le afi si mele dɔ wɔm le fifia la, medoa go senyala geɖewo. Ne ɖe mesrɔ̃ senyawo la, anye ne dɔ mae manɔ wɔwɔm fifia. Gake wo dometɔ geɖe mele dzidzɔ kpɔm le dɔ si wɔm wole la me o. Nyametsotso si mewɔ be manye mɔɖela la wɔe be meƒo asa na dzidzɔmakpɔmakpɔ si dɔwɔɖui tsɔtsɔ ɖo nɔƒe gbãtɔ hena vɛ, eye wòna mɔnukpɔkpɔm mele subɔsubɔdɔ wɔm na Yehowa kple dzidzɔ ƒe geɖewoe nye esia.”\n9. Nu ka tae sɔhɛ siwo le Kristo hamea me la dze na kafukafu?\n9 Sɔhɛ akpe geɖe siwo le hame vovovowo me le xexea me godoo la dze na kafukafu. Wotsɔ woƒe mɔwo katã de asi na Yehowa eye woƒe gbɔgbɔmetaɖodzinuwoe xɔ nɔƒe vevitɔ le woƒe agbe me. Sɔhɛ siawo doa dzidzɔ na wo ɖokuiwo, gake wokpɔa egbɔ hã be yewowɔ Yehowa ƒe mɔfiamewo dzi le nu sia nu me. Esia lɔ sukudenyawo, dɔwɔnyawo kple nu siwo ku ɖe ƒomegbenɔnɔ ŋu ɖe eme. Salomo ŋlɔ bena: “Ðo ŋu ɖe Yehowa ŋu tso dzi blibo me . . . Lé ŋku ɖe eŋu le wò mɔwo katã dzi, ekema ana wò mɔwo nadzɔ.” (Lod. 3:5, 6) Yehowa dea asixɔxɔ gã sɔhɛ siwo le Kristo hamea me la ŋu, eye elɔ̃ wo, ekpɔa wo ta, efiaa mɔ wo, eye wòyraa wo.\nDZRA ÐO NYUIE BE NÀTE ŊU AÐI ÐASE NA AMEWO TSO YEHOWA ŊU\n10. (a) Nu ka tae wòle be gbeƒãɖeɖedɔa nanye nu siwo le vevie na mí wu la dometɔ ɖeka? (b) Nu kae akpe ɖe mía ŋu be míawɔ gbeƒãɖeɖedɔa nyuie wu?\n10 Gbeƒãɖeɖedɔa nɔa vevie na sɔhɛ siwo tsɔa Yehowa ƒe lɔlɔ̃nu wɔwɔ ɖoa nɔƒe gbãtɔ le agbe me. Yesu Kristo gblɔ be “ele be woaɖe gbeƒã nya nyui la le dukɔwo katã me gbã.” (Marko 13:10) Esi wònye be gbeƒãɖeɖedɔa hiã kpata alea ta la, ele be míana wòanye nu siwo le vevie na mí wu la dometɔ ɖeka. Ðe nàte ŋu aɖoe wò taɖodzinu be yeanɔ gbeadzi dem edziedzi wua? Ðe nàte ŋu awɔ mɔɖeɖedɔa? Ke ne mèsea vivi na gbeƒãɖeɖedɔa tututu o ɖe? Nu kae nàte ŋu awɔ be nàgawɔ ɖaseɖiɖidɔa nyuie wu? Nu eve siawo ate ŋu akpe ɖe ŋuwò: Dzra ɖo nyuie, eye mègana ta le ɖaseɖiɖi na amewo tso Yehowa ŋu me o. Ðewohĩ dzidzɔ si gbegbe nàva kpɔ le gbeƒãɖeɖedɔa me la awɔ nuku na wò ŋutɔ gɔ̃ hã.\nAleke nèdzrana ɖo be yeaɖi ɖase? (Kpɔ memama 11, 12)\n11, 12. (a) Nu kae sɔhɛwo ate ŋu awɔ atsɔ adzra ɖo ɖe ɖaseɖiɖi ŋu? (b) Aleke sɔhɛ aɖe wɔ mɔnukpɔkpɔ si ʋu ɖi la ŋu dɔ ɖi ɖase le suku?\n11 Ðewohĩ le gɔmedzedzea me la, àte ŋu adi ŋuɖoɖo na biabia aɖe si wò sukuhatiwo biana zi geɖe, abe “Nu ka tae nèxɔ Mawu dzi se?” ene. Wotrɔ asi le nyatiwo ŋu le míaƒe jw.org nyatakakadzraɖoƒea be wòakpe ɖe sɔhɛwo ŋu be woawo ŋutɔwo woadzra ɖo ɖe nya si woagblɔ atsɔ aɖo biabia ma ŋui la ŋu. Àkpɔe le BIBLIA ƑE NUFIAFIAWO > SƆHƐWO. Dɔwɔgbalẽvi aɖe le afi ma si ƒe tanyae nye “Nu Ka Tae Mexɔ Mawu Dzi Se?” Akpe ɖe ŋuwò nàdzra nya si wò ŋutɔ nàgblɔ atsɔ aɖo biabia ma ŋui la ɖo. Mawunyakpukpui etɔ̃ siwo ŋu dɔ nàte ŋu awɔ atsɔ aɖe nu si tae nèxɔ Mawu dzi se me la le agbalẽvia dzi. Woawoe nye, Hebritɔwo 3:4, Romatɔwo 1:20 kple Psalmo 139:14. Dɔwɔgbalẽvi siawo ate ŋu akpe ɖe ŋuwò nàdzra ɖo ɖe biabia bubuwo hã ŋu.—Xlẽ 1 Petro 3:15.\n12 Wɔ mɔnukpɔkpɔ siwo aʋu ɖi la ŋu dɔ nàde dzi ƒo na wò sukuhatiwo be woayi jw.org nyatakakadzraɖoƒea. Nu sia tututue Luca wɔ. Esime wonɔ nu srɔ̃m tso subɔsubɔha vovovowo ŋu le suku la, Luca de dzesii be woŋlɔ nya siwo menye nyateƒe o tso Yehowa Ðasefowo ŋu ɖe nusrɔ̃gbalẽ si zãm wonɔ la me. Ehe ɖe megbe gbã, gake elé dzi ɖe ƒo hegblɔ na nufialaa be wòaɖe mɔ na ye yeaɖe nu si tae nya mawo menye nyateƒe o la me. Esi Luca ɖe eƒe dzixɔsewo me vɔ la, egaʋu míaƒe nyatakakadzraɖoƒea na etɔwo katã wokpɔ le sukuxɔa me. Gbe ma gbe la, dɔ si nufialaa de sukuviawo si be woaɖawɔ le aƒe mee nye be, woakpɔ nutata ƒe video si nye Nɔ Te Ðe Anyrawɔlawo Nu Kɔmadamadae. Edzɔ dzi na Luca ŋutɔ be yete ŋu ɖi ɖase nyuie nenema.\n13. Ne kplamatsɛdonuwo do mo ɖa la, nu ka tae mele be míana ta o?\n13 Ne èdo go kplamatsɛdonuwo le agbemɔ si dzi zɔm nèle gɔ̃ hã la, dzi megaɖe le ƒowò o. (2 Tim. 4:2) Ne kuxiwo do mo ɖa la, yi edzi nàminya wò taɖodzinuawo. Esi Katharina xɔ ƒe 17 la, eƒe taɖodzinue nye be yeaɖi ɖase na yeƒe dɔwɔhatiwo dometɔ ɖe sia ɖe. Wo dometɔ ɖeka dzui enuenu, gake elé dzi ɖe ƒo. Nɔnɔme nyui si Katharina yi edzi ɖe fia la wɔ dɔ ɖe eƒe dɔwɔhati bubu si ŋkɔe nye Hans la dzi ŋutɔ. Eya ta exlẽ míaƒe agbalẽwo, elɔ̃ wosrɔ̃ Biblia kplii, eye wòxɔ nyɔnyrɔ. Esiawo katã menɔ nyanya na Katharina o, elabena eʋu dzo le afi ma ɣemaɣi. Ƒe 13 megbe esime eya kple eƒe ƒomea wole Fiaɖuƒe Akpata me la, woyɔ Hans ŋkɔ be eyae nye nuƒola si woɖo ɖa be wòaƒo dutoƒonuƒoa. Dzi dzɔ Katharina eteƒe mekɔ o! Aleke gbegbe wònyoe nye esi be Katharina mena ta eƒe taɖodzinu si nye be yeaɖi ɖase na yeƒe dɔwɔhatiwo la o!\nƑO ASA NA SUSUHENUWO\n14, 15. (a) Nu kae wòle be wòanɔ susu me na sɔhɛwo ne wo hatiwo le nya ƒom ɖe wo nu? (b) Aleke sɔhɛwo awɔ aɖu hatiwo ƒe nyaƒoɖeamenu dzi?\n14 Va se ɖe afi sia la, nyati sia de dzi ƒo na mi sɔhɛwo be miana Yehowa ƒe lɔlɔ̃nu wɔwɔ kple gbɔgbɔmetaɖodzinuwo gbɔ ɖoɖo nanye nu vevitɔ na mi le agbe me. Gake agbeɖuɖue nye nu vevitɔ na sɔhɛ bubuwo ya, eye ɖewohĩ woadi be nàwɔ ɖeka kpli yewo. Godoo la, ava hiã be nàna woakpɔ ale si gbegbe taɖodzinu siwo le asiwò la gbɔ ɖoɖo le vevie na wòe. Mègana hatiwo ƒe nyaƒoɖeamenuwo nahe wò susu o. Le bɔsɖoɖo ƒe kpɔɖeŋu si míewɔ va yi me la, ɖikeke mele eme o be màɖo bɔs ɖe sia ɖe ko le esi wòwɔ na wò be emenɔlawo le vivi sem le eme ta o.\n15 Mɔ geɖe li siwo dzi nàto aɖu hatiwo ƒe nyaƒoɖeamenu dzi. Le kpɔɖeŋu me, mègaƒo ɖokuiwò ɖe nɔnɔme siwo ana wòasesẽ na wò be nàɖu woƒe nyaƒoɖeamenuwo dzi la me o. (Lod. 22:3) Eye na fukpekpe kple vevesese si vaa ame dzi ne ede ha kple ame bubuwo le nu gbegblẽ wɔwɔ me la nanɔ susu me na wò. (Gal. 6:7) Azɔ hã, ɖo ŋku edzi be ehiã be nàbɔbɔ ɖokuiwò axɔ aɖaŋuɖoɖo nyuiwo. Ðokuibɔbɔ ana nàlɔ̃ axɔ aɖaŋu si dziwòlawo kple nɔvi kpɔnuteƒe bubu siwo le hamea me la ɖo na wò.—Xlẽ 1 Petro 5:5, 6.\n16. Gblɔ nuteƒekpɔkpɔ aɖe si ɖee fia be ɖokuibɔbɔ ɖea vi.\n16 Ðokuibɔbɔ wɔe be Christoph wɔ aɖaŋu si woɖo nɛ la dzi. Le eƒe nyɔnyrɔxɔxɔ megbe teti la, eyi ɖanɔ kame dem edziedzi le kamedeƒe aɖe. Sɔhɛ bubu siwo hã yia teƒe ma la nɔ eƒom ɖe enu be wòava ge ɖe yewoƒe kamedehabɔbɔ aɖe me. Eɖe nyaa dzi na hamemetsitsi aɖe, eye hamemetsitsia ɖo aɖaŋu nɛ be wòade ŋugble le nu siwo afɔɖeɖe ma ate ŋu agblẽ le eŋu, abe hoʋiʋli ƒe gbɔgbɔ si ate ŋu ava kpɔ ŋusẽ ɖe edzi ene la, ŋu hafi atso nya me. Ke hã, Christoph ɖo habɔbɔ ma me. Gake emegbe eva kpɔe be wowɔa ŋutasẽnu le kamedefefe si srɔ̃m yele la me eye ate ŋu ana yeadze afɔku gɔ̃ hã. Egaɖo dze kple hamemetsitsi bubuwo tso nyaa ŋu, eye woawo hã wozã Ŋɔŋlɔawo tsɔ ɖo aɖaŋu nɛ. Egblɔ be: “Yehowa na aɖaŋuɖola nyuiwom, eye meɖo to wo, togbɔ be exɔ ɣeyiɣi hafi mewɔ aɖaŋuɖoɖoawo dzi hã.” Ðe nènye ɖokuibɔbɔla si xɔa aɖaŋuɖoɖoa?\n17, 18. (a) Nu ka dim Yehowa le na sɔhɛwo egbea? (b) Nu wɔnublanui kae ame aɖewo va dea dzesii le woƒe tsitsi me, eye aleke míawɔ aƒo asa na esia? Gblɔ eƒe kpɔɖeŋu.\n17 Biblia gblɔ be: “Ðekakpui [alo ɖetugbui], kpɔ dzidzɔ le wò ɖekakpuime, na wò dzi nakpɔ dzidzɔ le wò ɖekakpuiŋkekewo me.” (Nyagb. 11:9) Ɛ̃, Yehowa di be miakpɔ dzidzɔ le miaƒe sɔhɛme. Le nyati sia me la, míekpɔ mɔ ɖeka aɖe si dzi miato be esia nava eme na mi. Mina gbɔgbɔmetaɖodzinuwo gbɔ ɖoɖo nanɔ vevie na mi le agbe me, eye miɖo ŋu ɖe Yehowa ŋu be wòafia mɔ mi le nu sia nu si mieɖo be yewoawɔ me. Zi ale si mietso ɖe esia ŋu kabae la, zi nenemae miakpɔ ale si Yehowa le mɔ fiam mi, le mia ta kpɔm hele mia yram. Mide ŋugble le aɖaŋuɖoɖo nyui siwo gbegbe le Mawu ƒe Nyaa me ŋu, eye miawɔ nya vevi sia dzi: “Ðo ŋku Wɔwòla Gã la dzi le wò sɔhɛmenɔɣi.”—Nyagb. 12:1.\n18 Mianye sɔhɛwo ɖaa o. Madidi o, miazu ame tsitsiwo. Nublanuitɔe la, etena ɖe ame tsitsi geɖe dzi be yewomeminya taɖodzinu nyuiwo esime yewonye sɔhɛwo o, alo yewomeminya toɖodzinu aɖeke koŋ o. Gake ne èlé fɔ ɖe wò gbɔgbɔmetaɖodzinuwo gbɔ ɖoɖo ŋu la, ne èva tsi hã, dzi adzɔ wò ɖe tiatia siwo nèwɔ la ta. Aleae wònɔ le Mirjana gome. Esime wònye ƒewuivi la, edzea agbagba ŋutɔ le kamedefefewo me. Wobia tso esi be wòakpɔ gome le Vuvɔŋɔli Me Olimpik Kamedefefewo me, gake etiae be yeawɔ ɣeyiɣiawo katã ƒe subɔsubɔdɔa boŋ. Ƒe 30 kple edzivɔe nye esia, eye Mirjana kple srɔ̃a gakpɔtɔ le ɣeyiɣiawo katã ƒe subɔsubɔdɔa wɔm. Egblɔ be: “Ŋkɔxɔxɔ, bubu, ɖoƒe kple kesinɔnuwo nu va yina kaba, eye menye taɖodzinu vavãwoe wonye o. Be ame nawɔ subɔsubɔdɔwo na Mawu, eye wòawɔ etɔ sinua akpe ɖe amewo ŋu be woanya eyama nye taɖodzinu vavã siwo ŋu viɖe mavɔ le.”\n19. Gblɔ viɖe siwo dona tsoa eme ne míeminya gbɔgbɔmetaɖodzinuwo kaba le agbe me.\n19 Sɔhɛ siwo le míaƒe hamewo me la dze na kafukafu ɖe ale si wonɔa te ɖe kuxi siwo wodoa goe nu kple ale si woɖoe kplikpaa be Yehowa subɔsubɔ nanye nu vevitɔ na yewo la ta. Ale si sɔhɛwo wɔa esiae ye nye be wominyaa gbɔgbɔmetaɖodzinuwo eye wotsɔa gbeƒãɖeɖedɔa ɖoa nɔƒe gbãtɔ. Gawu la, womeɖea mɔ xexe sia me nuwo hea woƒe susu ɖa le woƒe taɖodzinuwo ŋu o. Sɔhɛwo, mika ɖe edzi be miaƒe agbagbadzedzewo manye dzodzro o. Mia nɔviŋutsu kple nɔvinyɔnu lɔlɔ̃awo le megbe na mi, eye ne mietsɔ miaƒe mɔwo de Yehowa si la, miaƒe ɖoɖowo adze edzi.\nMɔ Si Dzi Míato Akpɔ Ablɔɖe Vavãtɔ\nSubɔ Yehowa, Ablɔɖe Ƒe Mawu La\nHamemetsitsiwo Kple Subɔsubɔdɔwɔlawo—Misrɔ̃ Timoteo\nSrɔ̃ Yehowa—Mawu Si Dea Dzi Ƒo Na Ame La Ƒe Kpɔɖeŋu\nMinɔ Dzi Dem Ƒo Na Mia Nɔewo “Geɖe Wu”\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA April 2018\nAudio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA April 2018\nGBETAKPƆXƆ—TATA SI MÍESRƆ̃NA April 2018


1 Timothée – Togo Chrétien\nPAULO ƑE AGBALẼ GBÃTɔ SI WÒŋLɔ NA TIMOTEO\nTimoteo nye ɖekakpui aɖe si ke ɖe Kristo dzixɔse ŋu to Paulo\ndzi eye wòzu kpeɖeŋutɔ vevi aɖe na Paulo le eƑe\nmawunyakakadɔ la me. Paulo lɔ̃e abe eya ŋutɔ via ene. Paulo\nbia tso Timoteo si be wòakpɔ hame si le Efeso la dzi. Agbalẽ\nsia nye Paulo Ƒe ŋusẽdodo kple nufiafia tso hamedzikpɔkpɔ ŋuti\n1. Gbedoname, 1:1-2\n2. Hameɖoɖowo kple hamedzikpɔlawo, 1:3-3:16\n3. Nuxɔxlɔ̃ kple ŋusẽdodo Timoteo, 4:1-6:19\n4. Gbedoname kple agbalẽa nuwuwu, 6:20-21\n1 Nye Paulo, ame si nye Kristo Yesu Ƒe apostolo to Mawu, mia ɖela, Ƒe\ngbeɖeɖe kple Kristo Yesu, miaƑe mɔkpɔkpɔ dzi la, 2 na Timoteo, vinye vavã le xɔse\nla me. Amenuveve, nublanuikpɔkpɔ kple ŋutifafa si tso Mawu, Fofo la kple Kristo\nYesu, miaƑe AƑetɔ, gbɔ la, nanɔ anyi kpli wò.\nNuxɔxlɔ̃ tso aʋatsonufiafiawo ŋu\n3 Abe ale si meƑoe ɖe nuwò hafi dzo yi Makedonia ene la, tsi Efeso eye nàɖo asi\nŋutsu aɖewo, ame siwo le nudada fiam la dzi be womagafia nenem nuwo o 4 tɔ te\nwo be womagagblẽ woƑe ɣeyiɣiwo ɖe gliwo kple dzɔdzɔmenyatotowo ŋu o. Elabena\nnu siawo hea nyahehe dzodzrowo vanɛ ɖe Mawu Ƒe dɔwɔwɔ si xɔse hena vanɛ la\nteƑe. 5 Nu si metsi dzi na vevie nye be kristotɔ siwo katã le afi ma la nayɔ fũu kple\nlɔlɔ̃ si tso dzi vavãwo me, eye be woƑe susuwo me nadza eye woasẽ ŋu le xɔse me.\nNufiala siawo da Ƒu le nu siawo nyanya me eye wogblẽa woƑe ɣeyiɣi nɔa nya\nhem eye wonɔa nya maɖinyawo gblɔm. 7 Wodi be yewoaxɔ ŋkɔ abe Mose Ƒe sefiala\ngãwo ene, evɔ woawo ŋutɔ menya naneke gobii tso Mose Ƒe seawo kple nu si wofia\nmí la ŋu hafi o. 8 Se mawo nyo, zi ale si wowɔ wo ŋutidɔ abe ale si Mawu ɖoe la\nene. 9 Míenyae hã be menye ame nyuiwoe wowɔ se la na o, ke boŋ sedzidalawo\nkple aglãdzelawo, mawumavɔ̃lawo kple nu vɔ̃ wɔlawo, ame makɔmakɔwo kple\nmawumasubɔlawoe wowɔ se la na, ame siwo wua wo fofowo kple dadawo, na\nhlɔ̃dolawo 10 na ahasiwɔlawo kple nu tovo wɔlawo, amesitsalawo kple aʋatsokalawo\nkple atam dzodzro kalawo kpakple nu sia nu si tsi tre ɖe nufiafia vavãtɔ 11 si xɔ ɖe\nMawu yayratɔ la Ƒe ŋutikɔkɔenyanyui si wòtsɔ nam la dzi ŋuti.\nPaulo Ƒe akpedada ɖe Mawu Ƒe amenuveve ta\n12 Medaa akpe geɖe na Kristo Yesu míaƑe AƑetɔ la be wòtia nye hã abe eƑe dɔlawo\ndometɔ ɖeka ene, eye wòna ŋusẽm be manye nuteƑewɔla nɛ, 13 togbɔ be meɖu fewu\nle Kristo Ƒe ŋkɔ ŋuti kpɔ gɔ̃ hã. Meti eƑe amewo Ƒe agbe yome, eye mewɔ nu vevi wo\nle mɔ ɖe sia ɖe si dzi mate ŋui la nu. Ke Mawu kpɔ nublanui nam elabena nyemenya\nnu si wɔm menɔ la o, elabena ɣemaɣi la, nyemenya Kristo o. 14 O, míaƑe AƑetɔ la\nƑe dɔme nyo loo, elabena efiam ale si wòle be maxɔ edzi asee eye be Kristo Yesu Ƒe\nlɔlɔ̃ nayɔ menye fũu.\n15 Esia nye nyateƑenya si wòle be woaɖo toe axɔe ase keŋ be, Kristo Yesu va\nxexeame nu vɔ̃ wɔlawo ɖe ge, ame siwo dome menye gãtɔ le. 16 Ke Mawu kpɔ\nnublanui nam ale be Kristo Yesu ate ŋu awɔ ŋutinyedɔ abe kpɔɖeŋu ene be woatsɔ\nafia ame sia ame ale si wòte ŋu gbɔa dzi ɖi na nu vɔ̃ wɔla gãtɔ kekeake gɔ̃ hã ale be\nwoawo hã nanyae be, woate ŋu akpɔ agbe mavɔ. 17 ŋutikɔkɔe kple bubu woana\nMawu tso mavɔ me yi ɖe mavɔ me. Eyae nye Fia tso blema ke, Mawu makumakua\nsi womekpɔna o, eye wòyɔ fũu kple nunya. Eya ɖeka koe nye Mawu. Amen.\n18 Azɔ vinye, Timoteo, esia nye nye sedede na wò. Wɔ AƑetɔ la Ƒe aʋawo\nnyuie, abe ale si wògblɔ na mi be nàwɔ to eƑe nyagblɔɖilawo dzi la ene. 19 Lé wò\nxɔse si le Kristo me la ɖe asi sesῖe eye ɣesiaɣi la wò dzitsinya nanɔ dzadzɛ eye nàwɔ\nnu si nènya be enyo la ko. Elabena ame aɖewo gbe toɖoɖo woƑe dzitsinya eye wowɔ\nnu si wonya nyuie be mele be woawɔ o. Ale mewɔ nuku be esi wogbe Mawu\nnenema la wobu woƑe xɔse si le Yesu Kristo me la o. 20 Himenaio kple Aleksandro\nwonye nu sia wɔlawo Ƒe kpɔɖeŋuwo. Eva nɔ nam be matsɔ wo de asi na Satana be\nwoahe to na wo va se ɖe esime woanyae be menyo be woaƑo ɖi Kristo Ƒe ŋkɔ o.\nɖoɖowo le subɔsubɔ ŋu\n2 Eya ta mele nu xlɔ̃m be do ŋgɔ na nu sia nu la, woawɔ kukuɖeɖewo,\ngbedoɖoɖawo, nyaxɔɖeakɔwo kple akpedada ɖe amewo katã ta 2 ɖe fiawo kple\ndziɖulawo katã ta be míanɔ anyi le ŋutifafa kple agbe Ƒe dziɖeɖi me le mawuvɔvɔ̃\nkple kɔkɔenyenye katã me. 3 Esia nyo eye wòdze AƑetɔ la ŋu. 4 Edi vevie bena ame\nsia ame nakpɔ ɖeɖe eye woase nyateƑe sia gɔme be: 5 Yesu Kristo ame si va\nxexeame abe amegbetɔ ene la, koe va dzra Mawu kple amegbetɔwo dome ɖo. 6 Ewɔ\nesia esi wotsɔ eƑe agbe na ɖe amewo katã ta.\nEsia nye gbedeasi si Mawu tsɔ na xexeame le ɣeyiɣi nyuitɔ dzi. 7 Enye\nnyateƑe matrɔmatrɔ be wotiam be manye Mawu Ƒe apostolo kple nyanyuidɔgbedela si\nagblɔ nyateƑe sia na dzimaxɔsetɔwo; afia wo Mawu Ƒe ɖoɖo na amewo be woakpɔ\nɖeɖe to xɔse me. 8 Eya ta medi be ŋutsuwo le afi sia afi nado woƑe asi kɔkɔewo ɖe\ndzi na Mawu ado gbe ɖa, elabena wovo tso nu vɔ̃, dziku kple fuléle si me. 9\nNenema ke medi be nyɔnuwo nado awu ɖe nɔnɔme nyui me, le dzadzenyenye kple\nnu dzeame wɔwɔ me, menye le atsyɔ̃ɖoɖo vivivo kple ɖa ŋɔŋɔe ƑoƑo, sikanuwo kple\ndzonu xɔasiwo dodo kpakple avɔ xɔasiwo tata me o, 10 ke boŋ kple nu nyui wɔwɔ si\ndze nyɔnu siwo ʋu eme be yewonye mawusubɔlawo. 11 Ele na nyɔnu be wòasrɔ̃\ntoɖoɖo le ɖoɖoezizi kple ɖokuibɔbɔ katã me. 12 Nyemeɖe mɔ na nyɔnu be wòafia nu\nalo aɖu amegã ɖe ŋutsu dzi o, ke boŋ nezi ɖoɖoe. 13 Nu ka ta? Elabena Mawu wɔ\nAdam gbã hafi va wɔ Eva. 14 Eye menye Adam Satana ble o, ke boŋ Evae eye to\nesia me nu vɔ̃ va. 15 Eya ta Mawu na be nyɔnuwo nekpe fu ase veve le woƑe\nvidzidzi me, ke aɖe woƑe luʋɔwo ne woxɔ edzi se, eye wonɔ agbe nyui le lɔlɔ̃ vavã\nLe hamedzikpɔlawo kple subɔlawo Ƒe nɔnɔme ŋuti\n3 Enye nyateƑenya be ne ame aɖe di be yeawɔ hamedzikpɔla Ƒe dɔ la, etia dɔ\nnyuitɔ. 2 Azɔ la, ele na hamedzikpɔla be, wòanye mokakamanɔŋutɔ, nyɔnu ɖeka ko\nsrɔ̃, ame si fa tu, ɖokuidziɖula, ame si ŋu bubu le, amedzrowɔla, ame si nya nufiafia\n3 menye aha tsu nola o, menye ame si wɔa nu gbodogbodo o ke boŋ ewɔa nu le\nbɔbɔenyenye me, menye dzrewɔla alo galɔ̃la o. 4 Ele vevie be woanye ame si kpɔa\neƑe aƑe dzi nyuie eye vi ɖotowo le esi. 5 Elabena ne ŋutsu aɖe mate ŋu akpɔ eƑe aƑe\nsue la dzi be woanɔ agbe nyui o la, ale ke wòawɔ akpɔ Mawu Ƒe hame dzi?\nNuxɔxlɔ̃ na Timoteo tso aʋatsonufialawo ŋu\n6 Mele be wòanye ame si Ƒe dzimetrɔɣi medidi o, elabena ne menye nenema o la,\ndada ayɔ eya amea me eye wòadze anyi le ʋɔnudɔdrɔ̃ si va Satana dzi la te. 7 Ele na\nhamedzikpɔla be wòakpɔ ɖaseɖiɖi nyui tso hamea godotɔwo hã gbɔ ale be mage\nadze vlododo kple Satana Ƒe mɔ̃ me o.\n8 Nenema kee wòle na subɔlawo hã be woanye ame siwo ŋu bubu le kple\nnyateƑetɔwo, menye aha tsu nolawo kple ame siwo tia viɖe Ƒoɖiwo yome o.\n9 Ele na wo be woalé xɔse la Ƒe nyateƑe detowo me ɖe asi kple dzitsinya nyui\n10 Ele be woado wo akpɔ gbã eye ne naneke meku ɖe wo ŋu o la, woaɖe mɔ woawo\nsubɔla Ƒe dɔ.\n11 Ele na wo srɔ̃nyɔnuwo be woanye ame ɖɔŋuɖowo, ke menye aha tsu\nnolawo kple ameŋunyagblɔlawo o, ke boŋ woawɔ nuteƑe la nu sia nu me. 12\nSubɔlawo nanye srɔ̃ ɖeka tɔwo eye dzidzɔ kple toɖoɖo nanɔ woƑe aƑewo me. 13\nKpeɖeŋutɔ siwo wɔ dɔ nyuie la, woƑe fetu anye be amewo aɖo bubu na wo eye\nwoawo ŋutɔ Ƒe dzideƑo kple xɔse le AƑetɔ la me hã atsi ɖe edzi.\n14 Togbɔ be mele mɔ kpɔm be mava mia gbɔ kpuie hã la, mele nu siawo\nŋlɔm na mi, 15 ale be ne nye vava he ɖe megbe hã la miate ŋu anya ame siwo tɔgbi\nmiatia be woanye Mawu gbagbe la Ƒe hanunɔlawo, hame si lé Mawu Ƒe nyateƑe la\nme ɖe asi sesῖe.\n16 Enye nyateƑe be mawumegbenɔnɔ mele bɔbɔe o. Gake ele bɔbɔe le Kristo\nta, ame si va anyigba dzi abe ame ene. ɖiƑoƑo aɖeke menɔ eŋuti o eye wòdza le eƑe\ngbɔgbɔ me. Mawudɔlawo subɔe eye wogblɔ mawunya tso eŋuti le dukɔwo dome.\nAmewo xɔe le afi sia afi si wòyi eye wogaxɔe ɖe eƑe ŋutikɔkɔe me le dziƑo.\n4 Gbɔgbɔ Kɔkɔe la gblɔe na mi kɔtee bena le ŋkeke mamlɛawo me la, ame\naɖewo le hamea me atrɔ le Kristo yome adze nufiala siwo Ƒe susuwo me gbɔgbɔ\nvɔ̃wo yɔ la yome kple dzo. 2 Nufiala siawo aɖo mo ta, ada alakpa eye woadae\nenuenu ale gbegbe be woƑe dzitsinya magaɖe fu na wo gɔ̃ hã o. 3 Woagblɔ be\nmenyo be woaɖe srɔ̃ o, eye menyo hã be woaɖu nanewo o, evɔ wònye Mawue tsɔ nu\nsiawo na kristotɔ siwo li ke la be woakpɔ dzidzɔ le wo ŋuti eye woada akpe ɖe wo ta\nhafi. 4 Elabena nu sia nu si Mawu wɔ la nyo, eye miate ŋu aɖui kple dzidzɔ nenye\nbe mieda akpe ɖe eta, 5 eye miebia tso Mawu si be woayrae, elabena Mawu Ƒe nya\nkple gbedodoɖa awɔe kɔkɔe.\nKristo Yesu Ƒe subɔla nyuitɔ la\n6 Ne eɖe nu siawo me na ame bubuwo la anɔ wò dɔdeasi wɔm abe Osɔfo\nnuteƑewɔla, si le xɔse kple nufiafia dzɔdzɔetɔ si nesrɔ̃ la ŋuti dɔ wɔm la ene.\n7 Megagblẽ wò ɣeyiɣi anɔ nya hem tso susu manyatenuwo kple movinyawo\nkpakple gli dzodzrowo ŋuti o. Ke boŋ zã wò ɣeyiɣiwo kple wò ŋusẽ natsɔ atu\nɖokuiwò ɖoe le gbɔgbɔ me. 8 Ame ɖokui tutuɖo le ŋutilã me nyo gake tutuɖo le\ngbɔgbɔ me le vevie wu, elabena enye atike na nu sia nu si nàwɔ. Eya ta tu ɖokuiwò\nɖo le gbɔgbɔ me eye nadze agbagba be yeanye kristotɔ nyui wu, elabena eyae ava\nkpe ɖe ŋuwò. Menye fifia le agbe sia me ko o, ke boŋ le agbe si ava va la me hã.\n9 Esia nye nyateƑe eye wòdze be woaxɔe ase blibo 10 eye le esia tae miewɔ\ndɔ heʋli vevie be míatsɔ míaƑe mɔkpɔkpɔ ade Mawu gbagbe la me, ame si nye\namewo katã Ƒe ɖela, vevietɔ ame siwo xɔ se.\nFia nu siawo eye naka ɖe edzi be ame sia ame srɔ̃ wo nyuie. 12 Mègana ame\naɖeke nabu wò ame gblɔe le wò ɖekakpuinyenye ta o. Ke boŋ nye kpeɖeŋu nyuitɔ na\nwo. Na woadze nu si nèfiana kple agbe si nènɔna la yome. Na wò lɔlɔ̃, wò xɔse, kple\nwò susu dzadzɛwo nanye kpɔɖeŋu na wo. 13 Va se ɖe esime mava mia gbɔ la, xlẽ\nŋɔŋlɔ Kɔkɔe la na hame la eye naɖe eme na wo; gblɔ Mawu Ƒe nya la ɣesiaɣi.\n14 Kpɔ egbɔ be nèwɔ amenuvenunana siwo Mawu na wò to eƑe nyagblɔɖilawo dzi\nesi hamemegãwo da asi ɖe dziwò la ŋutidɔ nyuie. 15 Wɔ nunana siawo ŋutidɔ nyuie.\nTsɔ ɖokuiwò Ƒo ɖe wò dɔwɔwɔwo me ale be ame sia ame nate ŋu akpɔ wò tsitsiɖedzi\nkple ŋgɔgbeyiyi adze sii. 16 Lé ŋku ɖe nu siwo katã nesusuna kple nu siwo katã\nnewɔna la ŋuti nyuie. Le nu si nyo eye wòle eteƑe la me ko ɖe asi eye Mawu ayra\nwò eye woawɔ ŋuwodɔ le kpekpeɖeŋunana ame bubuwo me.\nTimoteo Ƒe dɔdeasi ku ɖe ahosiwo, ame tsitsiwo, kple kluviwo ŋuti\n5 MègaƑo nu na me tsitsi aɖeke kple ada o, ke boŋ Ƒo nu nɛ bubutɔe, abe wò\nŋutɔ fofowòe nèle nu Ƒom na ene. Ƒo nu na ɖekakpuiawo abe ale si nàƑo nu na\nnɔviwò ŋutsu lɔlɔ̃awo ene. 2 Tsɔ nyɔnu tsitsiwo abe dawòwo ene eye ɖetugbiwo abe\nnɔviwò nyɔnuwo ene, eye susu dzadzɛwo ko nanɔ wò tame ɖe wo ŋu.\n3 Nenye be ahosiwo mekpɔ ame aɖeke woakpɔ wo dzi o la, ekema hamea\nnatsɔe ɖo eɖokui dzi atsɔ lɔlɔ̃ akpɔ wo dzii. 4 Ke ne viwo alo mamayɔviwo le wo si\nla, ekema ele be woawo nakpɔ wo dzi elabena ele be dɔmenyowɔwɔ nadze egɔme\ntso aƑeme, eya ta ele be woakpe ɖe wo dzila siwo le hiã me la ŋuti. Esia nye nane si\ndzea Mawu ŋu ŋutɔŋutɔ.\n5 Hame la nèkpɔ ahosi dahe siwo tsi akogo le xexeame la dzi nenye be wole\nMawu sinu kpɔm be wòakpe ɖe yewo ŋuti, eye wole gbe dom ɖa atraɖii, 6 ke menye\nne wogblẽa woƑe ɣeyiɣi nɔa tsatsam nɔa ameŋunya gblɔm, nɔa ŋutilãmedzidzɔ ko\ndim eye wogblẽa nu le woƑe luʋɔ ŋuti o. 7 Esia nanye miaƑe hame la Ƒe ɖoɖo ale be\nkristotɔwo nanya eye woawɔ nu si dze.\n8 Ke ame si makpe ɖe eya ŋutɔ Ƒe Ƒometɔ siwo le hiã me, vevietɔ esiwo le\neya ŋutɔ Ƒe aƑeme ŋuti o la, mekpɔ mɔ be woayɔ eɖokui be kristotɔ o. Trɔ̃subɔla gɔ̃\nhã nyo wu ame sia tɔgbi.\n9 Womatsɔ ahosi aɖeke Ƒe ŋkɔ ade ahosiwo dome o negbe exɔ Ƒe blaade kple\nedzivɔ eye wònye ame si nɔ srɔ̃a gbɔ le nyateƑetoto me. 10 Ele be wòakpɔ ɖaseɖiɖi\nnyui le amewo katã gbɔ le eƑe dɔ nyui wɔwɔ me le kpɔɖeŋu me ame si hea viawo\nnyuie, lɔ̃a amedzrowɔwɔ, klɔa ame kɔkɔewo Ƒe afɔwo, kpena ɖe ame siwo ɖo xaxa\nme la ŋu eye wòƑoa eɖokui ɖe dɔ nyui sia dɔ nyui wɔwɔ me.\n11 Mele be woaxɔ ahosi siwo metsi o la ɖe dɔ dɔxɛ wɔla siawo dome o\nelabena le ɣeyiɣi kpui aɖe megbe la woada le adzɔgbe si woɖe na Kristo la dzi eye\nwoagaɖe srɔ̃. 12 Ale woadze na tohehe elabena woda le woƑe ŋugbedodo\nadzɔgbeɖeɖe la dzi. 13 Hekpe ɖe esia ŋuti la, ele eme be woava zu ame ɖɔewo eye\nwoagblẽ woƑe ɣeyiɣi anɔ ameŋunya gblɔm tso aƑe si me yi ekemɛ me, anɔ nu dem\name bubuwo Ƒe nya me. 14 Eya ta mesusu be enyo na ahosi siwo metsi o la be\nwoagaɖe srɔ̃, adzi viwo, eye woakpɔ woawo ŋutɔ Ƒe aƑe dzi. Ekema ame aɖeke mate\nŋu agblɔ nya aɖeke ɖe wo ŋuti o. 15 Elabena mevɔ̃ be wo dometɔ aɖewo do le eye\nSatana hamea me, kplɔ wo tra mɔe xoxo.\n16 Na magaɖo ŋku edzi na wò ake be ele na ahosiwo Ƒe Ƒometɔwo be woakpɔ\nwo dzi, eye mele be woaɖe asi le dɔ sia wɔwɔ ŋuti na hamea o. Ekema hamea ate ŋu\natsɔ ga si le esi la akpɔ ahosi amemanɔsitɔwo dzii.\nBeléle na hamedzikpɔlawo\n17 Hamedzikpɔla siwo wɔa hadɔ nyuie la, dze na bubuteƑe eve, vevietɔ esiwo kua\nkutri le mawunyagbɔgblɔ kple efiafia me, 18 elabena woŋlɔ ɖe mawunya me be,\n“Mègabla nu na nyitsu ne ele mɔlu tugum o.” Wogagblɔ le teƑe bubu hã be,\n“Dɔwɔla dze na eƑe fetu.” 19 Ne wotsɔ nya ɖe hamedzikpɔla aɖe ŋu la, mègawɔ nya\nla ŋudɔ o, negbe le ɖasefo eve alo etɔ̃ Ƒe nya nu ko. 20 Woaka mo na nu vɔ̃ wɔlawo\nle hame bliboa ŋkume be wòanye kpɔɖeŋu na ame bubuwo.\n21 Mele se dem na wò moveviɖotɔe le Mawu kple AƑetɔ Yesu Kristo kpakple\nmawudɔla kɔkɔeawo katã Ƒe ŋkume, be nàwɔ nu sia ne hamemegã la nye xɔ̃wò vevi\nloo alo menye xɔ̃wò o. Ele be woatsɔ dzidzenu ɖeka ma ko na ame sia ame. 22\nMègatsi dzi klokloklo le hamemegãtiatia me o. Wò ŋku abu le eƑe nu vɔ̃wo dzi eye\nwòawɔ abe ɖe nède eƑe nu vɔ̃wo dzi ene. Kpɔ nyuie be wò ŋutɔ nate ɖa xaa tso nu vɔ̃\nɖe sia ɖe Ƒomevi gbɔ. 23 Ke hã la, esia mefia be nàtsri wain keŋkeŋ o. Ele be nano\nsue aɖe ɣeaɖewoɣi abe atike ene ɖe wò dɔmeɖu la ta elabena edzea dɔ kaba kaba.\n24 ɖo ŋku edzi be ŋutsu aɖewo hamemegã aɖewo gɔ̃ hã, le nu vɔ̃ gbe nɔm\neye esia le nyanya na ame sia ame. Le nu siawo me la, ate ŋu awɔ nane tso eŋuti. Ke\nle go bubuwo me la, ʋɔnudrɔ̃gbe la koe ate ŋu aɖe nyateƑe dziŋɔ la ɖe go. 25\nNenema ke, ame sia ame nya ale si hamemegã aɖewo wɔ dɔ nyuie, gake ɣeaɖewoɣi\nla womenya woƑe dɔ nyui wɔwɔwo o, va se ɖe ɣeyiɣi didi aɖewo megbe hafi.\nɖoɖo na kluviwo\n6 Kluvi siwo nye kristotɔwo la nawɔ dɔ na woƑe aƑetɔwo kple ŋusẽ eye woabu\nwo; mègana woagblɔ tso Kristo Ƒe hadɔwɔlawo ŋuti be wonye kuviatɔwo o. Mègana\nMawu Ƒe ŋkɔ alo eƑe nufiafia nazu alɔmeɖenu le nu sia ta o. 2 Ne woƑe aƑetɔ nye\nkristotɔ la, esia menye mɔnukpɔkpɔ be woawɔ alɔgblɔdɔ le woƑe dɔwɔnawo ŋuti o;\nke boŋ ele be woagawɔ dɔ ɖe edzi wu elabena wole kpekpeɖeŋu nam wo nɔvi\nkristotɔ kple woƑe ŋusẽ.\nTimoteo, fia nyateƑenya siawo eye nàdo ŋusẽ ame sia ame be woawɔ ɖe wo\n3 Ame aɖewo asẽ nu agblɔ be nya siawo mele eme o, gake wonye nufiafia dzɔdzɔe\nsi de blibo, wonye esiwo Kristo ŋutɔ fia eye wonye mawumegbenɔnɔ Ƒe gɔmeɖokpe.\n4 Ame si agblɔ nya aɖe si ato vovo tso esia gbɔ la, ame ma nye dadala kple movitɔ.\nElabena ele gɔmeɖeɖe bubu tsɔm na Kristo Ƒe nyawo eye wòle nyahehe siwo awu nu\nle ŋuʋaʋã kple dziku me la hem vɛ. Esia Ƒe metsonuwo koe anye megbeŋkɔyɔyɔ na\namewo, nyatsɔtsɔ ɖe ame ŋu, kple nu vɔ̃ɖi susu ɖe ame nɔewo ŋuti. 5 Nyahela siawo,\nesiwo Ƒe susuwo nu vɔ̃ bla goŋgoŋ la, menya ale si woagblɔ nyateƑe lae o. Le woawo\ngbɔ la, Agbenya la gbɔgblɔ nye gakpɔmɔnu ko. Eya ta mite ɖa xaa tso wo gbɔ.\n6 Ke mawuvɔvɔ̃ kple ŋudzedzekpɔkpɔ nye viɖe gã, 7 elabena míetsɔ naneke\nva xexe sia me o eye edze Ƒãa be míatsɔ naneke hã adzoe o. 8 Ke ne nuɖuɖu kple\nnudodowo le mía si la, mina woadze mia ŋu. 9 Ame siwo dina be yewoazu\nhotsuitɔwo la, gena ɖe tetekpɔ kple mɔtetre kpakple movidzɔdzɔ kple didi vɔ̃wo me,\nesiwo kplɔa amewo yina ɖe gbegblẽ kple tsɔtsrɔ̃ me. 10 Nu tovo wɔwɔwo katã Ƒe\ndzɔtsoƑee nye galɔlɔ̃, ame siwo tsi dzi ɖe gakpɔkpɔ ŋu la, trana tso xɔse la gbɔ eye\nwotsɔa veve geɖe ŋɔa wo ɖokuiwoe flofloflo.\nPaulo Ƒe ɖoɖo tɔxɛwo na Timoteo\n11 Ke wò, Mawu Ƒe ame, si le nu siawo katã nu eye nati dzɔdzɔenyenye, mawuvɔvɔ̃,\nxɔse, lɔlɔ̃, tenɔnɔ kple bɔbɔenyenye yome. 12 ʋli xɔse Ƒe ʋiʋli nyui la, lé agbe mavɔ\nsi woyɔ wò na esi nèʋu emeʋuʋu nyui le ɖasefo geɖewo Ƒe ŋkume la me ɖe asi sesῖe.\n13 Mele didim tso asiwò le Mawu si na agbe amewo katã kple Kristo Yesu si\nɖi ɖase dzideƑotɔe le Pontio Pilato gbɔ la Ƒe ŋku me be, 14 nàwɔ nu siwo katã\nwògblɔ na wò be nàwɔ la, ale be tso fifia dzi va se ɖe esime míaƑe AƑetɔ Yesu Kristo\nnatrɔ ava la, ame aɖeke makpɔ kpɔtsotso le ŋutiwò o. 15 Elabena ne ɣeyiɣia ɖo la,\nMawu yayratɔ, fiawo dzi Fia, aƑetɔwo dzi AƑetɔ, si koe nye Mawu ŋusẽkatãtɔ la, aɖe\nKristo afia tso dziƑo. 16 Mawu sia ɖeka hɔ̃ koe mate ŋu aku o; keklẽ gã dziŋɔ aɖe Ƒo\nxlãe ale gbegbe be amegbetɔ aɖeke mate ŋu ate ɖe eŋuti o. Amegbetɔ aɖeke mekpɔe\nkpɔ o eye makpɔe akpɔ hã o. Eya tɔ nanye bubu kple ŋusẽ kpakple dziɖuɖu tso mavɔ\nme yi ɖe mavɔ me. Amen.\n17 Gblɔ na kesinɔtɔwo katã be womegada wo ɖokuiwo eye woaɖo ŋu ɖe\nwoƑe ga si nu ava yi kpuie la ŋuti o; ke boŋ woƑe dada kple ŋuɖoɖo nanɔ Mawu\ngbagbe si naa nu siwo katã míehiã na míaƑe dzidzɔkpɔkpɔ la mí fũu ɖeɖe ko ŋu. 18\nGblɔ na wo be woawɔ woƑe ga ŋutidɔ le dɔ nyui wɔwɔ me. Ele be woazu kesinɔtɔwo\nle dɔ nyui wɔwɔ me eye woana nu hiãtɔwo faa kple dzidzɔ eye woanɔ klalo ɣesiaɣi\nbe woama nu sia nu si Mawu tsɔ na wo la kple ame bubuwo. 19 To esia wɔwɔ me\nla, woanɔ kesinɔnu vavãwo Ƒom Ƒu ɖe dziƑo na wo ɖokuiwo. Eya koe nye agbe mavɔ\nƑe nu si wodzrana ɖo eye megblẽna o! Ekema woanɔ kristotɔ Ƒe agbe si ɖea vi la, le\nanyigba dzi afi sia hã.\n20 O, Timoteo, mègado kpo nu siwo Mawu tsɔ de asiwò la wɔwɔ o. Mègahe\nnya manyatanu kple ame siwo dana be yewonya nu evɔ womenyae o la o. 21 Ame\nsiawo bu nu vevitɔ kekeake le agbe me: Womenya Mawu o.\n← 2 Timothée


MI-EWELAND - Nuka le asiwò ?\nÈva:Aƒeme Ŋutinyawo Nuka le asiwò ?\nNuka le asiwò ?\nŊutsua ɖe nɔ dua ɖe me gbeaɖegbe. Ga geɖee nɔ esi. Amea ɖewo gblɔ be eyae nye kesinɔtɔ gãatɔ nɔ̃ ŋuto mã me.\nAgble ewo nɔ esi, eye eƒe lãwo hã sɔgbɔ. Nyiwo nɔ esi fũu. Etu xɔ gãawo ɖe dua me, eye wonye dɔmenyotɔ gãa ɖe. Vi eve nɔ esi. Wónye ŋutsuviwo. Tsitsitɔ xɔ ƒe blaaeve-vɔ-atɔ̃, eye ɖevitɔ xɔ ƒe blaaeve-vɔ eve. Tsitsitɔ ŋkɔe nye Kofi Gameli eye ɖevitɔe nye Yawo Aguedze. Gbe ɖeka wo fofo yɔ wo hegblɔ na wo bena: "Fifia mietsi. Mieganye ɖeviwo o.\nEyata miyi xexeame ɖadze agbagba na miaƒe ŋgɔgbe." Ena ga ɖeviawo eye wodo mɔ wo kple nya siawo bena: "Le ƒe atɔ̃ megbe la, megale miayɔ ge va gbɔnye ne miana nutsotso tso miaƒe agbagbadzedzewo ŋuti. Ale ɖeviawo dzo. Le ƒe atɔ̃ megbe tutuutu Gameli kple Aguedze trɔ̃ gbɔ va wo fofo gbɔ. Wo fofo kpɔ dzidzɔ ŋutɔ. Eyɔ wo gbe ɖeka ŋdi kanyãa ɖe, eye wose ɖesiaɖe ƒe nutsotso tso eƒe dɔwɔwɔ ŋuti.\nKofi gameli ƒo nu gbã. Egblɔ na fofoa be: "Fofonye, esi medzo la, meyi ɖanɔ Lome. Metsɔ nye ga la ƒle tɔmelã hedzra le kɔƒewo kple du sɔewo me. Mewɔ dɔ sesĩe ŋutɔ. Eteƒe medidi o, ga la dzi ɖe edzi zi geɖee. Ale meƒle nu geɖewo. Fifia xɔ atɔ̃ le asinye le Lome. Nye lãwo hã sɔgbɔ. Nyiwo, alẽwo kple gbɔ̃wo le asinye fũu. Nye nyikpo le Anexɔ eye nye alẽwo kple gbɔ̃wo le Agu. Sɔ̃ eve le asinye,eye gasɔ̃ hã le asinye. Meƒle agbatsɔʋu enyi, eye tsaɖiʋu eve le asinye. Agbatsɔʋu le ame geɖee si le Lome.\n"Fofoa kafui, eye wodo ŋusẽe heda akpe nɛ be ewɔ dɔ nyateƒetɔe. Azɔ̃ Yawo Aguedze hã na nutsotso tso eƒe dɔwɔwɔwo ŋuti. Nusi wogblɔ la nye esi: "Gbã la meyi ɖanɔ Peki ƒe ɖeka. Teƒea sẽ ŋutɔ. Dɔ menɔ dua me o. Tsi medza le ƒe ma me o, ale dɔwuame gãa ɖe va. Eyata medzo le afima yi Ho. Ho hã menyo nam tutuutu o. Meƒle agblemenuwo dzra le afima eye mekpɔ ga via ɖe." Le ɣleti ade megbe ko medzo le Ho hayi Kpando. Abe alesi ne nenyɛ ene la, Kpandoe nye eʋedu gãatɔ le Amuta la to. Tɔmelã geɖee le Amuta la me fifia. Ale meƒle akplɔʋu lolo eve na lãɖeɖe. Medi lãɖelawo de ʋuawo me, eye meƒle asabu hã na wo. Dɔ la dze edzi nam ŋutɔ.Ehe ga geɖee vẽ nam. Fifia xɔ le asinye le Ho, Kpando kple Keta. Tɔdziʋu sɔe eve hã le asinye. Metsɔwo le amewo kple agba vovoovowo tsɔm tso Akosombo le Kpando Krachi kple Tamale yim. Ga geɖee le asinye fifia, eye nye hã meƒle tsaɖiʋu eve."\nWo fofo da akpe nɛ, eye wokafu eya hã le eƒe agbagbadzedze ta. egaƒo nu na wo le dɔwɔwɔ ƒe vevienyenye ŋuti. Gameli kple Aguedze he nunana geɖee vɛ̃ na wo fofo kple wo dada, eye wonɔ anyi kple wo dzilawo le dzidzɔ gãa kple ŋutifafa me.


Nu kae wòle be míanya ku ɖe Kristmasɖuɖu ŋu? | Biabia Kple Ŋuɖoɖo\nGBE BUBU Afrikaans Albanian Amharic Arabic Armenian Aymara Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Guarani Haitian Creole Hebrew Hiligaynon Hungarian Igbo Iloko Indonesian Italian Japanese Kazakh Kikaonde Kikuyu Kiluba Kimbundu Kinyarwanda Kirghiz Kirundi Kongo Korean Lingala Lithuanian Luganda Luo Macedonian Malagasy Maltese Maya Moore Myanmar Nepali Ngabere Norwegian Nzema Ossetian Otetela Papiamento (Aruba) Papiamento (Curaçao) Persian Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Thai Tigrinya Tshiluba Tsonga Turkish Twi Ukrainian Umbundu Vietnamese Xhosa Zande Zulu\nLe xexea me godoo la, ame miliɔn geɖewo ɖua Kristmas le susu vovovowo ta. Ame aɖewo dina be yewoakpɔ dzidzɔ kple yewoƒe ƒometɔwo kpakple xɔlɔ̃wo le azãɖuɣiwo. Ame bubuwo hã dea ŋugble tso Mawu ŋu alo zãna woƒe ɣeyiɣiwo tsɔ kpena ɖe hiãtɔwo kple ame dahewo ŋu. Le woƒe susu nu la, nu vevi siawo hiã godoo. Ke hã, womenya naneke tso kɔnu siwo dzi wotu azã siawo ɖuɖu ɖo ŋu o.\nGbã la, azãɖulawo susunɛ be ne yewole Kristmas ɖum la, ke yewole Yesu ƒe dzigbezã ɖum. Ke hã, blemaŋutinyaŋlɔlawo lɔ̃ ɖe edzi be ame aɖeke menya gbe si gbe wodzi Yesu o. Agbalẽ aɖe (The Christian Book of Why) gblɔ be: “Kristotɔ gbãtɔwo gbe be yewomaɖo ŋkeke aɖe koŋ ɖi be wòanye Yesu ƒe dzigbezã o,” le esi “woɖe wo ɖokuiwo ɖa le trɔ̃subɔlawo ƒe nuwɔnawo me” ta. Biblia hã megblɔ be Yesu ɖu eya ŋutɔ ƒe dzigbezã kpɔ loo alo kpɔ gome le ame bubu tɔ me o. Ke hã, ede se na eƒe nusrɔ̃lawo be woaɖo ŋku yeƒe ku dzi.—Luka 22:19.\nEvelia, agbalẽnyala geɖe lɔ̃ ɖe edzi be Kristmasɖuɖu dzɔ tso ame siwo menye Kristotɔwo o kpakple trɔ̃subɔlawo ƒe kɔnuwo me. Kɔnu siawo dometɔ aɖewoe nye Papa Kristmas, logblatiwo kple Kristmastiwo zazã, nunana ame nɔewo, bosomikaɖiwo sisi, Kristmas-kpetsikewo mama, seƒoƒotsihewo titi ɖe nuwo ŋu kple Kristmas-hawo dzidzi. Agbalẽ aɖe (The Externals of the Catholic Church) gblɔ tso kɔnu siawo ŋu be: “Ne míeɖu Kristmas na amewo alo woɖui na mí, eye míeti seƒoƒotsihe damawo ɖe míaƒe aƒewo alo sɔlemexɔwo me la, mía dometɔ nenie nyana be trɔ̃subɔlawo ƒe kɔnuwoe ma wɔm míele?”\n“Ne míeɖu Kristmas na amewo alo woɖui na mí, eye míeti seƒoƒotsihe damawo ɖe míaƒe aƒewo alo sɔlemexɔwo me la, mía dometɔ nenie nyana be trɔ̃subɔlawo ƒe kɔnuwoe ma wɔm míele?”—The Externals of the Catholic Church\nGake ɖewohĩ agblɔ be ɖe wònye nya gã nenema gbegbe ne wokpɔ gome le kɔnu suesue mawo siwo ƒe dzɔtsoƒe ŋu míenya nu boo aɖeke le o mea? Kpɔ nya sia ƒe ŋuɖoɖo le numeɖeɖe etɔ̃lia sia me. Mawu melɔ̃ be woatsɔ trɔ̃subɔsubɔ ƒe kɔnuwo atsaka kple subɔsubɔ vavãtɔ o. Yehowa to nyagblɔɖila Amos dzi gblɔ na blema Israel-vi siwo tra ɖa tso eƒe subɔsubɔ gbɔ be: ‘Melé fu miaƒe ŋkekenyuiwo. . . . Mite míaƒe hawo ƒe ɖiɖi ɖe megbe tso gbɔnye!’—Amos 5:21, 23.\nNu ka tae nyagbename siawo nu sẽ alea? Bu nu si wɔm blematɔ siwo nɔ dziehe fiaɖuƒea me la le la ŋu kpɔ. Woƒe fia gbãtɔ si nye Yerobeam wɔ sikanyivi da ɖe Dan kple Betel duawo me eye wòƒoe ɖe amewo ŋu be woasubɔe le esi teƒe be woasubɔ Mawu nyuie le Yerusalem ƒe gbedoxɔa me. Fia sia ɖo ŋkekenyuiwo eye wòɖo nunɔlawo siwo axɔ ŋgɔ na wo le azãɖuɖua me.—1 Fiawo 12:26-33.\nNu si wɔm Israel-vi mawo nɔ la dze abe nu nyui aɖe ene. Wosusui be Mawu ko subɔm yewonɔ hele nu si adze eŋu la wɔm. Nyagbename sesẽ si Mawu to Amos kple nyagblɔɖila bubuwo dzi gblɔ na wo la ɖe ale si Mawu bua nuwɔna siawoe la fia. Mawu to nyagblɔɖila Mixa dzi gblɔ be: “Nye Yehowa nyemetrɔ o.” (Maleaxi 3:6) Ðe esia mena míenya ale si Mawu bua Kristmas-kɔnu gbogbo siwo amewo wɔna egbea la oa?\nNya siawo ŋu bubu na ame miliɔn geɖewo va tso nya me be yewomagaɖu Kristmas azɔ o. Ke boŋ wozãa woƒe ɣeyiɣiwo ɖe wo xɔlɔ̃wo kple woƒe ƒometɔwo ŋu eye wona kpekpeɖeŋu ame dahewo kple hiãtɔwo ɣesiaɣi si wolɔ̃ le ƒea ƒe ɣeyiɣi ɖe sia ɖe me. Eye esia nana wokpɔa dzidzɔ kple dzidzeme vavãtɔ.\nKpɔ nu ade aɖewo siwo dea dzesi ame siwo subɔa Mawu vavã la.


4 Mose 25 | Biblia Le Internet Dzi | Xexe Yeye Gɔmeɖeɖe\n4 Mose 25:1-18\nIsrael-viwo wɔ ahasi kple Moab nyɔnuwo (1-5)\nFinehas ʋã ŋu ɖe Mawu nu (6-18)\n25 Esi Israel-viwo le Sitim+ la, dukɔ la de asi ahasiwɔwɔ me kple Moab nyɔnuwo.+ 2 Nyɔnuawo va kpe dukɔ la na woƒe mawuwo ƒe vɔsawo,+ eye dukɔ la yi ɖaɖu nu, eye wode ta agu na woƒe mawuwo.+ 3 Ale Israel wɔ ɖeka kpli wo hede ta agu na Baal-Peor;+ eya ta Yehowa do dɔmedzoe ɖe Israel ŋu. 4 Yehowa gblɔ na Mose be: “Milé dukɔ la ƒe amegãwo eye miahe wo ɖe ati ŋu le ŋdɔkutsu dzatsɛ le Yehowa ŋkume, ne Yehowa ƒe dɔmedzoe ɖe Israel ŋu nu nafa.” 5 Eye Mose gblɔ na Israel ƒe ʋɔnudrɔ̃lawo be:+ “Mia dometɔ ɖe sia ɖe newu nɔvia si de ta agu na Baal-Peor.”+ 6 Kasia Israel ŋutsu aɖee nye esi kplɔ Midian nyɔnu+ aɖe gbɔna nɔviawo dome le Mose kple Israel ƒe ha blibo la ŋkume, esime wole takpegbadɔa nu le avi fam. 7 Esi nunɔla Aron vi Eleazar viŋutsu Finehas+ kpɔe la, etso enumake le ha la dome yi ɖatsɔ akplɔ ɖe asi. 8 Eye wòti Israel ŋutsua yi eƒe agbadɔa me, eye wòtɔ akplɔ Israel ŋutsua kple nyɔnua siaa floi, to nyɔnua ƒe aŋɔme do. Eye fuwɔame la nu tso le Israel-viwo dome.+ 9 Ame siwo fuwɔamea wu la le ame akpe blaeve vɔ ene.+ 10 Eye Yehowa gblɔ na Mose be: 11 “Nunɔla Aron viŋutsu Eleazar ƒe vi Finehas+ na nye dɔmedzoe nu fa ɖe Israel ŋu, elabena eʋã ŋu ɖe nunye le wo dome.+ Eya ta nyemetsrɔ̃ Israel-viwo keŋkeŋ le nye ŋuʋaʋã me o.+ 12 Eya ta gblɔ nɛ be, ‘Mele ŋutifafanu blam kplii. 13 Anye nunɔlanyenye ƒe nubabla si anɔ anyi ɖaa na eya kple via siwo ava ɖe eyome,+ elabena eʋã ŋu ɖe eƒe Mawu nu,+ eye wòlé avu na Israel-viwo.’” 14 Ke Israel ŋutsu si wowu kpe ɖe Midian nyɔnua ŋue nye Zimri, si nye Simeon viwo fofo ƒe aƒekɔ ƒe tatɔ Salu ƒe viŋutsu. 15 Midian nyɔnu si wowu la ŋkɔe nye Kozbi, si nye Midiantɔ+ Zur,+ ame si nye amegã na wo fofowo ƒe aƒekɔwo la, ƒe vinyɔnu. 16 Emegbe Yehowa gblɔ na Mose be: 17 “Milé fu Midiantɔwo, eye miwu wo,+ 18 elabena woto ayemɔ dzi flu mi kplɔ mi de nu vɔ̃ me le Peor+ kple Midiantɔwo ƒe amegã ƒe vinyɔnu Kozbi ƒe nudzɔdzɔa me. Eyae nye wo nɔvinyɔnu si wowu+ le gbe si gbe Peor ƒe nudzɔdzɔa he fuwɔame vɛ.”+


Miganɛ míaƒe ŋkuwo nabia le bubu dzodzro ŋuti o, ne míagadi ge le mia nɔewo ŋu, eye miaƒe nu nagave dɔme na mía nɔewo o.\n Ke ne ŋuʋaʋã vevi kple dzrehehe le mia dzi me la, migaƒo adegbe, eye migaka aʋatso ɖe nyateƒe la ŋuti o. Nunya sia la menye dziƒo wòtso va o; ke anyigbadzitɔe, dzɔdzɔmetɔe, gbɔgbɔ vɔ̃ tɔe. Elabena afisi ŋuʋaʋã kple dzrehehe le la, afima nu manyomanyo kple nu vɔ̃ɖi wɔwɔ sɔŋ nɔna.\namesiwo yɔ taŋ kple madzɔmadzɔnyenye katã: Ahasiwɔwɔ, vɔ̃ɖiwɔwɔ, nu tovo wɔwɔ, ŋubiabiã; eye woyɔ fũ kpakple ŋuʋaʋã, amewuwu, dzrewɔwɔ, beble, apasa;\nElabena tsã la miawo hã míenye ame manyanuwo, tosẽlawo, mɔtrelawo, nu dzodzro kple dzidzɔkpɔkpɔ bubu ƒomevi geɖewo ƒe subɔlawo, vɔ̃ɖiwɔwɔ kple ŋuʋaʋã me nɔlawo, ame nyɔŋuwo kple amesiwo léa fu wo nɔewo.\n Eyata miɖe vɔ̃ɖinyenye katã kple aɖaŋu vɔ̃ katã kple alakpadada kple ŋuʋaʋã kple ameŋuzɔzɔ katã ɖa, eye abe vidzĩewo ene la gbɔgbɔ me notsi tsimatɔ nadzro mi vevie, bene miatsi to me hena xoxo la,\nHafi amea ɖewo ɖea gbe ƒã Kristo le ŋuʋaʋã kple dzrewɔwɔ ŋuti; ke amea ɖewo hã ɖea gbe ƒãe le tameɖoɖo nyui ŋuti:\n1 Timoteo 6:4-5\n edoa eɖokui de dzi glodzo, eye menya naneke o, ke boŋ eléa anukutsyɔtsyɔwo kple nyaʋawɔwɔ ƒe do, eye nusiawo hea ŋuʋaʋã, dzrewɔwɔ, busunyagbɔgblɔ, nya vɔ̃ susu de ame ŋuti kple nyahehe dzodzro vɛ le ame tamegbegblẽtɔ, siwo si woha nyateƒe le amesiwo buna bena, mawusubɔsubɔ enye viɖenu la dome. Te ɖokuiwò ɖa le nenem me siawo gbɔ.\n Ke ŋutilã ƒe dɔwɔwɔwo dze ƒã keŋ, esiwo nye: Matrewɔwɔ, ahasiwɔwɔ, makɔmakɔnyenye, hadzedze, trɔ̃subɔsubɔ, afakaka, kewɔwɔ, dzrewɔwɔ, ŋuʋaʋã, dɔmedzoedodowo, dzrehehewo, mamãwo, komamãwo, dɔmevevi, hlɔ̃dodowo, ahamumuwo, aglotutuwo kple esia tɔgbewo; nusiwo gblɔm mele ɖi na mi, abe alesi megblɔ ɖi na mi xoxo la ene, bena amesiwo wo ale nusiawo la, manyi mawufiaɖuƒe la ƒe dome o. Ke Gbɔgbɔ ƒe kutsetse enye: Lɔlɔ̃, dzidzɔ, ŋutifafa, dzigbɔgbɔ blewu, dɔmekɔkɔ, dɔmenyonyo, anukwaretɔnyenye, dɔmefafa, ɖokuidzidudu; nenem nusiawo la se la metsi tre de wo ŋu o. Ke amesiwo nye Kristo tɔ la, woklã woƒe ŋutilã kple woƒe nudzodzro wuamenu wo kpakple ŋubiabiãwo de atitsoga ŋu. Ke ne mienɔ agbe le Gbɔgbɔ me la, minɛ míazɔ le Gbɔgbɔ me hã. Miganɛ míaƒe ŋkuwo nabia le bubu dzodzro ŋuti o, ne míagadi ge le mia nɔewo ŋu, eye miaƒe nu nagave dɔme na mía nɔewo o.\n Ke ne ŋuʋaʋã vevi kple dzrehehe le mia dzi me la, migaƒo adegbe, eye migaka aʋatso ɖe nyateƒe la ŋuti o. Nunya sia la menye dziƒo wòtso va o; ke anyigbadzitɔe, dzɔdzɔmetɔe, gbɔgbɔ vɔ̃ tɔe.\nKe boŋ dziku wua bometsila, eye abunetɔ kuna ɖe ŋuʋaʋã me.\nNyagblɔla Salomo 4:4\nEye mekpɔ agbagbadzedzewo katã kple aɖaŋudzedzewo katã de dɔwɔwɔ ŋu be, ŋuʋaʋã wonye de amehavi ŋu. Esia hã tofloko kple dagbadagba de ya me wonye.\nWò dzi megaʋa ŋu nuvɔ̃wɔlawo o, ke boŋ neʋã ŋu Yehowa-vɔvɔ̃ ɣeawokatãɣi.\nMegaʋã ŋu ame vɔ̃ɖiwo o, eye megadzro wò, be naɖe ha kpli wo o;\n Ke boŋ dziku wua bometsila, eye abunetɔ kuna ɖe ŋuʋaʋã me. Mekpɔ bometsilaa ɖe do ke; tete wònyunyɔ ɖe enɔƒe enumake.\nDziku la, nu nyayrãe, eye dɔmedzoe dzea agbo; ke ameka ale ŋu anɔ te ɖe ŋuʋaʋã nu?\nelabena míeganye ŋutilãmemewo. Elabena ŋkeke alesi ŋuʋaʋã kple dzrewɔwɔ kple mamã le mia dome la, menye ŋutilãmemewo míenye, eye miezɔna le ŋutilã la nu o ɖe?\nElabena ènyae bena, ŋuʋaʋã ŋutie wotsɔe de asi ɖo.\nKe esi Yudatɔwo kpɔ amehawo la, woyɔ fũ kple ŋuʋaʋã eye wogblɔ busunya tsi tre de nusiwo Paulo gblɔ la ŋu.\nEye esi tɔgbuiawo le ŋu ʋãm Yosef la, wotsɔe ƒle ɖe Egipte; ke Mawu ti kplii,\nElabena edze sii bena, ŋuʋaʋã ŋutie nunɔlagãwo tsɔe de asi ɖo.\nKe esi Yudatɔwo ʋã ŋu la, wotsɔ ablɔmeme vlowo dome ŋutsu vɔ̃ɖia ɖewo kpe ɖe wo ɖokui ŋu, eye esi wona ameawo ƒo zi la, dua me ɖi hoo, eye wova tsi tre ɖe Yason ƒe xɔ nu, eye wodi bena, yewoakplɔ wo ayi ɖe ameha la me.\nAlo ɖe míebuna bena, ŋɔŋlɔ la ƒoa nu dzodzro bena: Gbɔgbɔ, si wòna wòdzra nɔƒe ɖo le mia me la, le edzrom kple ŋuʋaʋã?\n1 Mose 26:14\nEye wòkpɔ alẽhawo kple nyihawo hekpe ɖe kluvi geɖewo ŋuti, ale bena Filistitowo ʋã ŋui.\nYehowa, wò alo le dzi, ke womelé ekpɔm o; woakpɔ ŋuʋaʋã ɖe dukɔ la ŋu, eye ŋu akpe wo, eye dzo afiã wò ketɔwo.\neyata ale Aƒetɔ Yehowa gblɔ esi: Metà ɖokuinye ƒe agbe: Mawɔ nu kpli wò ɖe wò dɔmedzoe kple wò ŋuʋaʋã nu, abe alesi nele fu wo wɔ ene, eye maɖe ɖokuinye afia le wo dome, ne medrɔ̃ ʋɔnu wò.\nKe nusiawo katã meɖi ve nam o, ŋkeke alesi megale Yudatɔ Mardoxai kpɔm wobɔbɔ nɔ fia ƒe agbo me.\n vaseɖe esime mege de Mawu ƒe kɔkɔeƒe la, eye melé ŋku ɖe woƒe nuwuwu ŋu. Nyateƒee, ètsɔ wo ɖo ɖiɖiƒe, eye nèxlã wo ɖe anyi wozu anyiglãgo. Ale ŋɔdzi na wotsrɔ̃ le aɖabaƒoƒo ɖeka me, wobu, eye wo nu yi! Aƒetɔ, ne ènyɔ la, àdo vlo woƒe nɔnɔme abe drɔ̃ekuku le nyɔnyɔ megbe ene.\n1 Mose 31:1\nKe esi Laban viŋutsuwo gblɔ bena: Yakob da dzo mía fofo ƒe nuwo katã, eye nusiwo nye mía fofo tɔ la, woawoe wòxɔ wɔ eƒe kesinɔnu siawo katãe.\n4 Mose 16:3\nEye wokpe ta ɖe Mose kple Aron ŋu hegblɔ na wo bena: Mia tɔ do ɖoɖo akpa! Ha blibo la le kokoe, eye Yehowa le wo dome tso, nukaŋuti miawo miele mia ɖokui dom ɖe dzi le Yehowa ƒe dukɔ la dome ale?\nEye woʋã ŋu Mose le asaɖa me kple Yehowa ƒe ame kɔkɔe Aron.


Ðe Nàde Wò Agbe Afɔku Me Le Vivisese Dzaa Ko Taa?\nNU SI AKPE ÐE ƑOMEWO ŊU | SƆHƐWO\n“Metɔ ɖe tomeketekemɔ aɖe xa eye keteke si le du dzi sesĩe la va yi ƒim. Esia na lãmetsi si woyɔna be adrenaline dzi ɖe edzi le lã me nam, eye wòna meŋlɔ nye kuxiwo be vie.”—Leon. *\n“Ne meti kpo tso agakpe kɔkɔ ŋutɔ aɖe dzi dze tsi me la, mesea vivi sekɛnd ʋɛ aɖewo. Zi geɖe la, evivia nunye, gake mevɔ̃na ɣeaɖewoɣi.”—Larissa.\nAbe Leon kple Larissa ene la, edzɔa dzi na sɔhɛ geɖe ne wowɔ nane si me afɔku le si gbɔ woƒe ŋutete ŋu ɣeaɖewoɣi. Ðe wòdzroa wò hã be nàwɔ nu alea? Ne edzroa wò la, ke nyati sia ate ŋu akpe ɖe ŋuwò.\nVivisese yome titi ate ŋu azu numame. Ate ŋu ana nàse vivi ɣeyiɣi kpui aɖe eye wòana nàti vivisese yome atraɖii. Marco, si hã va tɔna ɖe tomeketekemɔ xa abe Leon ene la gblɔ be: “Eva zu numame si me afɔku le nam. Mekpɔa dzidzɔ ɣeyiɣi kpui aɖe, gake medina be magawɔe ake.”\nJustin, si doa afɔkpa si gɔme taya le eye wòkuna ɖe ʋu siwo le du dzi sesĩe ŋu nɔa yiyim la gblɔ be: “Ale si wòvivi nunye na medi be magawɔe ake. Ðe mewɔe be amewo nakpɔ dzidzɔ ɖe ŋunye, gake kɔdzi kee meva nyɔ ɖo.”\nHawòtiwo ate ŋu aƒo nya ɖe nuwò nàwɔ nu si me susu mele o. Ðekakpui si ŋkɔe nye Marvin gblɔ be: “Xɔ̃nyewo ƒo nya ɖe nunye melia dziƒoxɔ kɔkɔ aɖe esi wonɔ gbɔgblɔm nam be, ‘Sẽ ŋkume, àte ŋu aliae.’ Mekpɔe be nye agbe ɖo afɔku me. Menɔ ƒoƒom kpakpakpa esi meyi glia lialia dzi.” Larissa, si ŋu míeƒo nu tsoe va yi gblɔ be: “Nu si ame sia ame nɔ wɔwɔm koe nye hã mewɔ. Ðeko mekplɔ wo ɖo.”\nNu bubu si hã ƒoa nya ɖe amewo nu ye nye nu siwo ame aɖewo dana ɖe Internet dzi. Wokafua ame siwo tia nu siawo tɔgbi yome gake womeƒoa nu tsoa afɔkuawo ya ŋu o. Le ɣeyiɣi kpui aɖe ko me la, ame geɖe kpɔa video siwo wodana ɖe Internet dzi ku ɖe nu siwo amewo wɔ si me afɔku le eye esia nana ame siwo wɔa nu siawo va zua ame xɔŋkɔwo.\nLe kpɔɖeŋu me, video si me amewo ƒua du, liaa nu alo dzona toa mɔxenuwo (abe gliwo, aƒewo kple atrakpuiwo) ta, evɔ womezãa ametakpɔnu aɖeke o la bɔ ɖe fefe si woyɔna be parkour me. Esia ate ŋu ana nàƒo nya ta le mɔ gbegblẽ nu. Awɔ na wò be: (1) Afɔku mele wo me sɔ gbɔ o. (2) Ame sia ame le ewɔm. Esia awɔe be dzi naɖo ƒowò be yeate nu siwo dea ame ƒe agbe afɔku me la wɔwɔ kpɔ.\nMɔ nyuitɔ siwo le dedie siwo dzi nàto ado wò ŋutetewo kpɔ li. Biblia gblɔ be: “Ŋutilãmamla nyo na nu vi aɖe ko.” (1 Timoteo 4:8) Gake Ŋɔŋlɔawo ɖo aɖaŋu na wò hã be nànɔ “agbe le ŋuɖɔɖo” me. (Tito 2:12) Aleke nàwɔ esiae?\nBu afɔkuawo ŋu. Biblia gblɔ be: “Aɖaŋudzela wɔa nu le nunya me, ke bometsila doa boblo eƒe bometsitsi.” (Lododowo 13:16) Hafi nàƒo ɖokuiwò ɖe nane me la, dze agbagba nànya afɔku siwo le eme. Bia ɖokuiwò be, ‘Ðe nu sia wɔwɔ ana made nye agbe afɔku me loo alo ana maxɔ abi veviea?’—Biblia ƒe mɔfiame: Lododowo 14:15.\nTia xɔlɔ̃ siwo dea asixɔxɔ agbe ŋu. Xɔlɔ̃ vavãwo made dzi ƒo na wò be nàwɔ nane si me afɔku le loo alo aƒoe ɖe nuwò nàwɔ nane si mèdi be yeawɔ hafi o. Larissa gblɔ be: “Meva dze xɔlɔ̃ vavã siwo kuna ɖe ame ŋu eye wokpe ɖe ŋunye metia nu siwo medi be mawɔ nyuie. Esi medze xɔ̃ nyuiwo ko la, ena nye agbenɔnɔ hã trɔ.”—Biblia ƒe mɔfiame: Lododowo 13:20.\nBia ɖokuiwò be, ‘Ðe nu sia wɔwɔ ana made nye agbe afɔku me loo alo ana maxɔ abi veviea?’\nÀte ŋu ate wò ŋutetewo kpɔ evɔ made wò agbe afɔku me o. Agbalẽ aɖe (Adolescent Risk Behaviors) gblɔ be ne míele tsitsim la, “míesrɔ̃a ale si mía ŋutɔwo míaɖo seɖoƒe na nu siwo míate ŋu awɔ kple esiwo míate ŋu awɔ o.” Àte ŋu awɔ nu siwo magbɔ wò ŋutete ŋu o le afi si madze afɔku le o eye nàzã ametakpɔnu siwo ana nànɔ dedie.\nDe bubu ɖokuiwò ŋu. Ne ètea ŋu kpɔa kuxi siwo nèdoa goe gbɔ nyuie ke menye wò agbedede afɔku me be yease vivi o la, amewo ade bubu ŋuwò. Larissa gblɔ be: “Kpotiti tso agakpe kɔkɔwo dzie nye ɣeyiɣi si medze nuwɔna siwo ate ŋu ade nye agbe afɔku me la gɔme. Ne ɖe nyemedze nu mawo wɔwɔ gɔme o la, anye ne ede dzinye wu.”\nNya vevitɔe nye: Ðɔ ŋu ɖo le nu siwo nàtsɔ aɖe modzakae la tiatia me, mègade wò agbe afɔku me yakatsyɔ le vivisese yome titi ta o.—Biblia ƒe mɔfiame: Lododowo 15:24.\n^ mm. 4 Míetrɔ ŋkɔ aɖewo le nyati sia me.\n“Aɖaŋudzela léa ŋku ɖe eƒe afɔɖeɖewo katã ŋu.”—Lododowo 14:15.\n“Agbemɔ ɖo ta dzi na ame si dze nunya, ne wòaƒo asa na Tsiẽƒe le anyigba tume.”—Lododowo 15:24.\n“Dze agbagba nànya afɔku siwo le dzidzɔdonamenu si me nèle ta ƒom ɖo la me. Nya lae nye be sɔhɛ aɖeke madi be yeava tsi bunɔkeke me o.”\n“Ne xɔ̃wòwo yina nane si mèdi be yeawɔ o wɔ ge la, ke anyo wu sãa be màyi kpli wo o. Zi geɖea, ne èyi kpli wo la, ke etsi megbe akpa be nàtrɔ susu alo agbe nua wɔwɔ.”\nLé ŋku ɖe fefe si nèfena, ale si nèfenae, kple ɣeyiɣi si nèzãna ɖe eŋu la ŋuti.\nAle Si Nàwɔ Anɔ Te Ðe Hatiwo Ƒe Nyaƒoɖeamenu Nu\nHatiwo ƒe nyaƒoɖeamenu ate ŋu ana ame nyui nawɔ nu gbegblẽwo. Nu kae wòle be nànya tso hatiwo ƒe nyaƒoɖeamenu ŋu eye aleke nànɔ te ɖe enui?\nƉoe Ɖe Amewo Ɖoe Ɖe Amewo Ðe Nàde Wò Agbe Afɔku Me Le Vivisese Dzaa Ko Taa?


Luka 16 | Biblia Le Internet Dzi | Xexe Yeye Gɔmeɖeɖe (1984)\n16 Eye wògblɔ na nusrɔ̃lawo hã be: “Kesinɔtɔ aɖe nɔ anyi, eye aƒedzikpɔla le esi, eye wotso enu nɛ be ele eƒe nuwo dome gblẽm. 2 Eya ta eyɔe hegblɔ nɛ be, ‘Nya kae nye esia sem mele le ŋuwò? Tsɔ wò aƒedzikpɔkpɔ ŋuti nuŋlɔɖia vae, elabena mègate ŋu le aƒea dzi kpɔ ge azɔ o.’ 3 Eye aƒedzikpɔla la gblɔ na eɖokui be: ‘Nu ka wɔ ge mala, esi wònye nye aƒetɔ le aƒedzikpɔkpɔdɔ la xɔ ge le asinye? Ŋusẽ mele ŋunye mawɔ dɔ sesẽ aɖeke o, nubiabia hã kpea ŋu nam. 4 Ahã! Menya nu si mawɔ, ale be ne woxɔ aƒedzikpɔkpɔdɔ la le asinye la, amewo axɔm ɖe woƒe aƒewo me.’ 5 Eye esi wòyɔ ame siwo nyi fe le eƒe aƒetɔ ŋu la dometɔ ɖe sia ɖe vae la, egblɔ na gbãtɔ be: ‘Ho nenie nènyi le nye aƒetɔ ŋu?’ 6 Egblɔ be: ‘Ami baf* alafa ɖeka.’ Egblɔ nɛ be: ‘Gbugbɔ xɔ wò nuŋlɔɖigbalẽa nàbɔbɔ nɔ anyi, eye nàŋlɔ kaba be blaatɔ̃.’ 7 Emegbe egblɔ na ame bubu be: ‘Ke wò ɖe, ho nenie nènyi?’ Egblɔ be: ‘Lu kɔr* alafa ɖeka.’ Egblɔ nɛ be: ‘gbugbɔ xɔ wò nuŋlɔɖigbalẽa, eye nàŋlɔ blaenyi.’ 8 Eye aƒedzikpɔla la ƒe aƒetɔ kafui, togbɔ be enye ame madzɔmadzɔ hã, elabena edze aɖaŋu; elabena nuɖoanyi sia me viwo dze aɖaŋu ɖe woawo ŋutɔ ƒe dzidzime ŋu wu kekeli la ƒe viwo. 9 “Mele egblɔm na mi hã be: Mitsɔ kesinɔnu madzɔmadzɔwo dze xɔlɔ̃woe na mia ɖokui, be ne wova vɔ la, woaxɔ mi ɖe nɔƒe mavɔwo. 10 Ame si nye nyateƒetɔ le nu suetɔ kekeake me la, enyea nyateƒetɔ le nu geɖewo hã me, eye ame si nye ame madzɔmadzɔ le nu suetɔ kekeake me la, enye ame madzɔmadzɔ le nu geɖewo hã me. 11 Eya ta ne mieɖee fia be yewonye nyateƒetɔwo le kesinɔnu madzɔmadzɔwo gome o ɖe, ame kae aka ɖe mia dzi atsɔ nu vavã ade mia si? 12 Eye ne mieɖee fia be yewonye nyateƒetɔwo le nu si nye ame bubu tɔ me o ɖe, ame kae atsɔ nu si nye mia ŋutɔwo tɔ ana mi? 13 Aƒemesubɔvi aɖeke mate ŋu anye kluvi na aƒetɔ eve o; elabena alé fu ɖeka, eye wòalɔ̃ evelia loo alo alé ɖe ɖeka ŋu, eye mabu evelia ɖe naneke me o. Miate ŋu anye Mawu kple Kesinɔnuwo siaa ƒe kluviwo o.” 14 Ke Farisitɔwo, siwo nye galɔ̃lawo la, nɔ to ɖom nya siawo katã, eye wote heheɖoɖo ɖe eta. 15 Eya ta egblɔ na wo be: “Miawoe nye ame siwo tsoa afia na mia ɖokuiwo be yewonye ame dzɔdzɔewo le amewo ŋkume, gake Mawu nya miaƒe dziwo; elabena nu si nye nu kɔkɔ le amegbetɔwo dome la nye ŋunyɔnu le Mawu ya ŋkume. 16 “Se la kple Nyagblɔɖilawo nɔ anyi va se ɖe Yohanes dzi. Tso ɣemaɣi la, wole Mawu fiaɖuƒe la ŋuti nya gblɔm wònye nya nyui, eye ame ƒomeviwo katã le ʋiʋlim ɖo ta egbɔ. 17 Vavãe, ele bɔbɔe be dziƒo kple anyigba nu nava yi, wu be Se la ƒe ŋɔŋlɔdzesi ɖeka nado kpo emevava. 18 “Ame sia ame si gbe srɔ̃a heɖe bubu la, ewɔ ahasi, eye ŋutsu si ɖe nyɔnu si srɔ̃a gbe la, ewɔ ahasi. 19 “Ke ŋutsu aɖe nye kesinɔtɔ, eye wòdoa aɖabɛwu kple aklalawu, eye wòɖua agbe blibaa tso ŋkeke yi ŋkeke. 20 Ke wokɔa nubiala aɖe si ŋkɔe nye Lazaro la, va dana ɖe eƒe agbo nu, eye abiwo yɔ eŋuti fũu, 21 eye wòdina be yeaɖu nu siwo le dudum tso kesinɔtɔ la ƒe kplɔ̃ dzi, aɖi ƒo. Ɛ̃, avuwo hã vana heɖuɖɔa eƒe abiawo me. 22 Ke eva dzɔ be nubiala la ku, eye mawudɔlawo kɔe yi Abraham ƒe akɔnu. “Eye kesinɔtɔ la hã ku, eye woɖii. 23 Eye esi wònɔ Hades* la, ewu eƒe mo dzi esime wònɔ fu kpem vevie, eye wòkpɔ Abraham ɖa ʋĩi, eye Lazaro le eƒe akɔnu. 24 Eya ta eyɔ gblɔ be: ‘Fofo Abraham, kpɔ nublanui nam, eye dɔ Lazaro ɖa be wòatsɔ eƒe asibide nu atɔ tsi me ava ge ɖe aɖe dzi nam, elabena mele veve sem helĩhelĩ le dzobibi gã sia me.’ 25 Gake Abraham gblɔ be: ‘Vinye, ɖo ŋku edzi be èxɔ wò nu nyuiwo katã le wò agbe me, gake Lazaro ya xɔ vɔ̃ɖiawo. Gake fifia la, eƒe dzi dze eme le afi sia, evɔ wò ya èle veve sem helĩhelĩ. 26 Eye gawu la, woɖe ʋe globo aɖe ɖe mía kple miawo dome, si wɔe be, ame siwo di be yewoatso afi sia ava mia gbɔ la mate ŋui o, eye ame aɖeke hã mate ŋu atso afi ma ava mía gbɔ o.’ 27 Azɔ egblɔ be: ‘Ne nenemae la, ekema fofo, mele biabiam be nàdɔe ɖe fofonye ƒe aƒe me, 28 elabena nɔviŋutsu atɔ̃ le asinye, bene wòaɖi ɖase na wo tsitotsito, bene woawo hã nagava fukpeƒe sia o.’ 29 Gake Abraham gblɔ be, ‘Mose kple Nyagblɔɖilawo le wo gbɔ; na woaɖo to woawo.’ 30 Eye wògblɔ be, ‘Gbeɖe, fofo Abraham, ne ame aɖe tso ame kukuwo dome yi wo gbɔ la, woatrɔ dzi me.’ 31 Gake egblɔ nɛ be, ‘Ne womeɖoa to Mose kple Nyagblɔɖilawo o la, ne ame aɖe fɔ tso ame kukuwo dome hã la, mate ŋu ana woatrɔ o.’”\n^ Baf ɖeka le lita 22.\n^ Kɔr ɖeka le lita 220.


Alesi Nàwɔ Akpɔ Dzidzedze le Wò Sɔhɛmenɔɣi\nGbetakpɔxɔ—Tata Si Míesrɔ̃na | August 15, 2001\nGBE BUBU Albanian Armenian (West) Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Czech Danish Dutch Estonian Eŋlisi Eʋegbe Franse Ga German Greenlandic Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Papiamento (Curaçao) Polish Portuguese Romanian Samoan Setswana Shona Silozi Slovak Slovenian Spanish Sranantongo Swahili Thai Tsonga Turkish Ukrainian Urdu Vietnamese Zulu\nWOTSƆ nu etɔ̃ ɖo Europa-dukɔ aɖe me tɔwo ŋkume be woatia wo dometɔ ɖeka: nyonyo, kesinɔnuwo, alo sɔhɛmenɔnɔ. Sɔhɛmenɔnɔe wotia wu. Ẽ, amewo katã, ƒe ka kee woxɔ o, bua ƒewuimenɔɣiwo kple ƒe 20-awo ƒe gɔmedzedze be enye ɣeyiɣi tɔxɛ aɖe le agbe me. Eye amesiame dina be sɔhɛwo nato ɖevimenɔɣiwo me dzidzedzetɔe ava zu ame tsitsiwo. Gake aleke woawɔe?\nÐe Biblia ate ŋu akpe ɖe wo ŋua? Ŋuɖoɖo matrɔmatrɔae nye ẽ. Mina míalé ŋku ɖe nu eve siwo me Mawu ƒe Nya ate ŋu ana kpekpeɖeŋu sɔhɛwo etɔxɛe le, ɖewohĩ wòakpe ɖe sɔhɛwo ŋu le mɔ geɖe nu wu ƒe bubu ɖesiaɖe xɔlawo.\nAnyinɔnɔ Kple Amewo le Ŋutifafa Me\nJugend 2000 nye nyatakagbalẽ aɖe si ku ɖe numekuku deto aɖe si wowɔ tso sɔhɛ 5,000 ƒe nɔnɔme, nusi wobuna nu vevii, kple agbenɔnɔ ŋu le Germany. Numekukua ɖee fia be ne sɔhɛwo le modzakaɖenuwo wɔm—abe toɖoɖo haƒoƒo, kamedefefe wɔwɔ, alo tsaɖiɖi dzaa ko ene hã—la woa kple ame bubuwoe nɔa anyi ɣesiaɣi kloe. Sɔhɛwo dina be yewoanɔ anyi kple yewo hatiwo, ɖewohĩ tsɔ wu ƒe bubu ɖesiaɖe xɔlawo. Vavãe, enye nyateƒe be nusiwo naa wokpɔa dzidzedze le sɔhɛmenɔɣi me dometɔ ɖekae nye anyinɔnɔ kple amewo le ŋutifafa me.\nGake menye ɣesiaɣie wòle bɔbɔe be woanɔ anyi kple amewo le ŋutifafa me o. Le nyateƒe me la, nusiwo dzi ɖekakpui kple ɖetugbiwo lɔ̃ ɖo be wonye kuxi na yewo zi geɖe la dometɔ ɖekae nye woa kple amewo dome ƒomedodo. Biblia ate ŋu akpe ɖe wo ŋu ŋutɔŋutɔ le go sia me. Mɔfiame veviwo le Mawu ƒe Nya la me na sɔhɛwo tso alesi woatu woa kple amewo dome ƒomedodowo ɖo wòada asɔ ŋu. Nya kae Biblia gblɔ?\nWoyɔ amewo dome ƒomedodowo ŋuti gɔmeɖose vevitɔ kekeakewo dometɔ ɖeka be Sikasedede la, si gblɔ be: “Nusianu, si mielɔ̃na bena, amewo nawɔ na mi la, miawo hã miwɔ nenema ke na wo.” Nuwɔwɔ ɖe ame bubuwo ŋu le bubudeameŋu, asixɔxɔdedeameŋu, kple le dɔmenyo me ʋãa wo be woawo hã nawɔ nu ɖe ŋuwò le mɔ ma ke nu. Nuwɔwɔ ɖe ame ŋu dɔmenyotɔe ate ŋu aɖe masɔmasɔ kple xaxawo dzi akpɔtɔ. Ne amewo va nya be ènye amesi wɔa nu ɖe ame ŋu ameŋububutɔe la, àte ŋu ava nye amesi ƒe nu anyo amewo ŋu eye woadi be yewoadze xɔ̃ wò. Ðe dzi medzɔa wò ne amewo lɔ̃ wò nya oa?—Mateo 7:12.\nBiblia xlɔ̃ nu wò be “[nàlɔ̃] hawòvi abe wò ŋutɔ ɖokuiwò ene.” Ele be nàlɔ̃ ɖokuiwò le mɔ sia nu to nusi ana bubu si sɔ nanɔ ŋuwò, menye esi gbɔ eme o, eye menye esi le sue akpa hã o la wɔwɔ me. Nukatae esia le vevie? Ne wò nu menyoa wò ŋutɔ ŋuwò o la, àte ŋu ava nɔ ɖeklemi ɖem ame bubuwo si ana mia kple wo dome mayi nyuie o. Gake bubudedeameɖokuiŋu si sɔ nye gɔmeɖoanyi si dzi woatu xɔlɔ̃wɔwɔ si ali ke ɖo.—Mateo 22:39.\nNe mienya dze xɔlɔ̃wɔwɔ gɔme ko la, ele be mi ame evea siaa miado ŋusẽe. Ele be ɣeyiɣi siwo nàzã ɖe xɔ̃wòwo ŋu nana dzi nadzɔ wò elabena ‘dzidzɔ geɖe le nana me wu xɔxɔ.’ Nunanamɔnu ɖekae nye tsɔtsɔke, si bia be nàŋe aɖaba aƒu vodada suewo dzi eye màdi blibodede tso amewo gbɔ o. Biblia gblɔ na mí be: “Mina amewo katã nanyae be mienye nugɔmeselawo.” (NW) Le nyateƒe me “ne ate ŋu anye, nusi ke atso mia gome la, minɔ anyi kple amewo katã le ŋutifafa me!” Ke ne xɔ̃wò aɖe ɖe wò gbɔdzɔgbɔdzɔ aɖe fia wò ɖe? Aleke nèwɔa nui? Bu Biblia me ɖaŋuɖoɖo nyui sia ŋu kpɔ, si gblɔ be: “Wò gbɔgbɔ megayɔ ɖe dzikudodo ŋu o,” esi wònye “xɔlɔ̃ ƒe abidede ame ŋu medze vɔ̃ o” ta. Ðe mele eme be xɔ̃wòwo kpɔa ŋusẽ ɖe wò nukpɔsusu, nuƒoƒo, kple agbenɔnɔ dzi oa? Eyatae Biblia xlɔ̃ nu be: “Habɔbɔ vɔ̃wo gblẽa nuwɔna nyuiwo” ɖo. Gake amesi “[zɔna] kple nunyalawo la, àdze nunya.”—Dɔwɔwɔwo 20:35; Filipitɔwo 4:5; Romatɔwo 12:17, 18; Nyagblɔla 7:9; Lododowo 13:20; Korintotɔwo I, 15:33.\nMarco nɔ ɖekakpui kple ɖetugbi geɖe teƒe gblɔ be: “Biblia me gɔmeɖosewo kpena ɖe ame ŋu geɖe le anyinɔnɔ kple amewo le ŋutifafa me gome. Menya ame aɖewo, siwo tsia dzi ɖe wo ɖokui kple nusiwo me woakpɔ viɖe gãwo le ko ŋu. Biblia fia nu mí be míagadze mía ɖokui ŋu akpa o, ke boŋ míabu ame bubuwo hã ŋu. Nye ya mekpɔe be emae nye mɔ nyuitɔ kekeake si dzi woato ana amewo dome ƒomedodo nanyo.”\nMenye sɔhɛmenɔɣi koe nusiwo sɔhɛwo abe Marco ene srɔ̃ tso Biblia me akpe ɖe wo ŋu le o, ke akpe ɖe wo ŋu le woƒe tsitsime hã. Eye míekpɔ mɔ bubu si nu Biblia ate ŋu ana kpekpeɖeŋu tɔxɛ sɔhɛwo le, si ku ɖe etsɔme ŋu.\nDzitsitsi Ðe Etsɔme Ŋu\nSɔhɛ geɖe tsia dzi be yewoase nudzɔdzɔwo gɔme. Sɔhɛwo dina be yewoanya nusiwo le dzɔdzɔm kple nusitae wole dzɔdzɔm ɖo gɔme, ɖewohĩ wu ƒe bubu ɖesiaɖe xɔlawo. Eye Biblia na xexemenudzɔdzɔwo ŋuti numeɖeɖe hena míenya nusi míakpɔ mɔ na le etsɔme wu agbalẽ bubu ɖesiaɖe. Nusiae sɔhɛwo dina be yewoanya. Nukatae míate ŋu aka ɖe edzi be nusiawoe wodi be yewoanya?\nTogbɔ be ame geɖe bui be nusi sɔhɛwo akpɔ egbea ko ŋue wotsia dzi ɖo hã la, numekuku aɖewo ɖe nukpɔsusu siwo to vovo vie fia. Woɖee fia be sɔhɛwo léa ŋku ɖe nusiwo le edzi yim ƒo xlã wo la ŋu vevie, eye woƒoa nya ta na wo ɖokui tso alesi agbenɔnɔ ate ŋu ava nɔ le etsɔmee ŋu. Esia ƒe kpeɖodzie nye be ɖekakpui kple ɖetugbi 3 le 4 ɖesiaɖe me bua etsɔme ŋu “edziedzi” alo “ɣesiaɣi.” Togbɔ be zi geɖe mɔkpɔkpɔ nɔa sɔhɛwo si hã la, sɔhɛ akpa gãtɔ tsia dzi ɖe etsɔme ŋu le nanewo gome.\nNukatae wotsia dzi ɖo? Nuvlowɔwɔ, ŋutasesẽ, kple atikevɔ̃ɖizazã zu kuxi na egbe sɔhɛ geɖe xoxo. Sɔhɛwo tsia dzi ɖe alesi woakpɔ dɔwɔɖui nyui le xexe si me amesiame le ʋiʋlim vevie be yeakpɔ dɔ awɔ me ŋu. Esia zia wo dzi wodina be yewoaxɔ dzeside nyuiwo le suku alo be yewoanye dɔwɔla bibiwo le dɔme. Ƒe 17 vi aɖe fa konyi be: “Ne màyi o go nam mayi xexemee míele fifia. Amesiame le agbagba dzem be yeawɔ nusi dze ye ŋu. Ele be nàdze agbagba ɣesiaɣi aɖee afia be yenya nane wɔwɔ, eye ema kua dzi nam.” Sɔhɛ bubu si xɔ ƒe 22 gblɔ be: “Nudzedzinatɔwo koe nɔa agbe sea vivi nɛ. Tavɔ̃etɔ, siwo le susu vovovowo ta womate ŋu aʋli abe ame susɔeawo ene o la tsia baa me.” Nukatae agbe zu hoʋiʋli alea gbegbe? Aleae agbe anɔ ɣesiaɣia?\nNumeɖeɖe si Sɔ\nNe sɔhɛwo tɔtɔ alo tsi dzimaɖi le nusiwo le edzi yim godoo ŋu la, Biblia ƒe nyawo dzie wole asi dam ɖo—wonya alo womenya o. Mawu ƒe Nya ɖee fia be “ne màyi o go nam mayi” xexeme si me míele egbea la nye ɣeyiɣiawo ƒe dzesi. Apostolo Paulo ŋlɔ lɛta na ɖekakpui aɖe si ŋkɔe nye Timoteo tso míaƒe ɣeyiɣia ŋu be: “Ɣeyiɣi sesẽ siwo me nɔnɔ asẽ la ava.” Nukatae wosesẽ eye womenɔnɔ asẽ? Elabena abe alesi Paulo yi edzi le lɛtaa mee ene la, amewo “anye ɖokuilɔ̃lawo, galɔ̃lawo, adegbe ƒuƒlu ƒolawo, dadalawo, . . . ame madakpewo, ame mawɔnuteƒewo, . . . ame wɔadãwo.” Ðe esia meɖɔ alesi amewo nɔa agbee egbea pɛpɛpɛ oa?—Timoteo II, 3:1-3, NW.\nBiblia gblɔ be ɣeyiɣi sesẽ siawo ava le “ŋkeke mamlɛawo” me, hafi tɔtrɔ gãwo nava le amegbetɔ ƒomea katã dome. Tɔtrɔ siawo alɔ amesiame ɖe eme, ɖeviwo kple tsitsiawo siaa. Tɔtrɔ ka ƒomeviwoe? Dziƒodziɖuɖu aɖe ava xɔ ɖe amegbetɔwo ƒe dziɖuɖuwo teƒe kpuie, eye eteviwo anɔ “ŋutifafa gbogbo” aɖe me le afisiafi. “Ame dzɔdzɔewo anyi anyigba la dome, eye woanɔ edzi tegbee.” Dzimaɖitsitsi kple tɔtɔ le ame ɖokui me azu gbaɖegbenya.—Psalmo 37:11, 29.\nBiblia koe gblɔ etsɔme ŋu nya si ŋu kakaɖedzi le. Ne sɔhɛ aɖe nya nusi wòakpɔ mɔ na le ƒe ʋɛ siwo gbɔna me la, ate nu adzra ɖo ɖe ŋgɔyiyidɔwo ŋu eye wòase le eɖokui me be yele dedie ahanya alesi wòazɔ le agbe mee wu. Seselelãme sia ɖea nuteɖeamedzi kple dzimaɖitsitsi dzi kpɔtɔna. Le go sia me la, wokpɔ sɔhɛwo ƒe nuhiahiã tɔxɛ—si nye didi be yewoase nusiwo le edzi yim godoo la gɔme eye be yewoanya nusi etsɔme ahe vɛ—la gbɔ le Biblia me.\nDzidzedzekpɔkpɔ le Sɔhɛmenɔɣi\nNukae woatsɔ adzidze sɔhɛmenɔɣi ƒe dzidzedzekpɔkpɔe? Sukukɔkɔdede, ŋutilãmenuwo ƒe amesinɔnɔ, kpakple xɔlɔ̃ geɖe dzedze yea? Ame geɖe bui nenema. Ele be gɔmeɖoanyi nyui nasu ame si le eƒe ƒewuiwo kple ƒe 20-awo ƒe gɔmedzedze me hena agbenɔnɔ le eƒe tsitsime. Ne míagblɔe bubui la, dzidzedzekpɔkpɔ le sɔhɛmenɔɣi ate ŋu anye amesi amea ava nye le etsɔme ƒe dzesi.\nAbe alesi míekpɔe ene la, Biblia ate ŋu akpe ɖe sɔhɛ ŋu wòakpɔ dzidzedze le eƒe sɔhɛmenɔɣi. Sɔhɛ geɖe kpɔ nya sia ƒe nyateƒenyenye xoxo le woa ŋutɔwo ƒe agbemenudzɔdzɔwo me. Woxlẽa Mawu ƒe Nya la gbesiagbe hetsɔa nusi wosrɔ̃ la wɔa dɔe. (Kpɔ “Aɖaŋuɖoɖo Nyui si Tso Sɔhɛ Yehowa Subɔla aɖe Gbɔ,” le axa 6.) Nyateƒee, Biblia nye agbalẽ si nyo na sɔhɛwo egbea elabena ate ŋu akpe ɖe wo ŋu be “[woasu te] hena dɔ nyui sia dɔ nyui wɔwɔ.”—Timoteo II, 3:16, 17.\n[Nya si ɖe dzesi si le axa 5]\nNusiwo gbɔ dzidzedzekpɔkpɔ le sɔhɛmenɔɣi tsona dometɔ ɖekae nye anyinɔnɔ kple amewo le ŋutifafa me\nSɔhɛwo dina be yewoanya nusiwo le dzɔdzɔm kple nusitae, ɖewohĩ wu ƒe bubu ɖesiaɖe xɔlawo\n[Aɖaka si le axa 6, 7]\nAɖaŋuɖoɖo Nyui si Tso Sɔhɛ Yehowa Subɔla aɖe Gbɔ\nƑe 19 ye Alexander xɔ. Yehowa Ðasefowo ƒe ƒome aɖe mee wonyii le, eƒe subɔsubɔdɔwo wɔwɔ kple dzi blibo dzɔa dzi nɛ ŋutɔ. Gake nyaa menɔa alea ɣesiaɣi o. Alexander ɖe nu me be:\n“Awɔ nuku na wò be nàse be menye sɔhɛ nɔ ha dem kple Yehowa Ðasefowo ƒe adre kple edzivɔ sɔŋ gake nyemexɔ nyɔnyrɔ o. Dzi afã afã metsɔna wɔa nye subɔsubɔdɔae le ɣeyiɣi mawo me, gbesiagbe nuwɔna dzro aɖe koe wònyena. Ewɔ nam abe ɖe dzi menɔ ƒonye medzro ɖokuinye me anukwaretɔe o ene.”\nGake Alexander ƒe nɔnɔme va trɔ. Eyi edzi be:\n“Dzinyelawo kple xɔlɔ̃wo le hamea me yi edzi nɔ dzi dem ƒo nam be maxlẽ Biblia gbesiagbe, be madze agbagba anya amesi ƒomevi Yehowa nye. Mlɔeba meɖoe be matee akpɔ. Ale metso nye television kpɔkpɔ dzi hexlẽa Biblia kpe ɖe dɔ siwo mewɔna ŋdi sia ŋdi ŋu. Mlɔeba meva te agbalẽ si ƒomevi Biblia nye gɔmesese. Meva kpɔ alesi wòate ŋu akpe ɖe ŋunyee. Eye—vevietɔ wu la—mekpɔe dze sii be Yehowa di be manya ye. Esi menya te ema dzi wɔwɔ ko la, mía kplii dome ƒomedodo va te sesẽ ɖe edzi, eye mía kple amewo dome xɔlɔ̃wɔwɔ le hamea me te nyonyo. Tɔtrɔ ka gbegbee nye si Biblia he va nye agbe mee! Mekafui be sɔhɛ Yehowa subɔla ɖesiaɖe naxlẽ Biblia gbesiagbe.”\nSɔhɛ miliɔn gbogbo aɖewo dea ha kple Yehowa Ðasefowo le xexeame godoo. Ènye wo dometɔ ɖekaa? Àdi be Biblia xexlẽ gbesiagbe naɖe vi na yea? Nukatae màsrɔ̃ Alexander ƒe kpɔɖeŋua o? Tso nuwɔna siwo mehiã boo o dzi ne nàwɔ Biblia xexlẽ wò gbesiagbedɔwɔnawo ƒe akpa aɖee. Aɖe vi na wò godoo.\nƉoe Ɖe Amewo Ɖoe Ɖe Amewo Alesi Nàwɔ Akpɔ Dzidzedze le Wò Sɔhɛmenɔɣi\nw01 8/15 axa 4-7\nAgbalẽ si Xexlẽ Medoa Dzidzɔ na Sɔhɛ Akpa Gãtɔ O\nAʋadziɖuɖu le Dziɖuɖu ƒe Dukplɔsetakpɔʋɔnudrɔ̃ƒe\nKeklẽ Abe Akaɖiwo Ene Le Kekelidu Me\nAbraham—Enye Xɔse Ƒe Kpɔɖeŋuɖola\nXɔse Nenɔ Asiwò Abe Abraham Tɔ Ene!\nÐeɖi Megate Ŋuwò Le Nu Nyui Wɔwɔ Me O\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA August 15, 2001\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA August 15, 2001\nGBETAKPƆXƆ—TATA SI MÍESRƆ̃NA August 15, 2001


Dzilawo—Mimla Mia Viwo Tso Woƒe Ðevime | Nusɔsrɔ̃\nGBE BUBU Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bicol Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Croatian Czech Dangme Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kinyarwanda Kirghiz Kirundi Korean Kwangali Kwanyama Latvian Lingala Lithuanian Luo Malagasy Malay Maltese Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese Punjabi Quechua (Ayacucho) Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Turkish Twi Ukrainian Umbundu Uzbek Venda Vietnamese Waray-Waray Wayuunaiki Wolaita Xhosa Yoruba Zulu\nDzilawo—Mimla Mia Viwo Tso Woƒe Ðevime\nBIBLIA gblɔ be: “Kpɔ ɖa, ŋutsuviwo nye domenyinu tso Yehowa gbɔ, eye fufɔfɔ enye fetu.” (Ps. 127:3) Eya ta mewɔ nuku o be ne dzila Kristotɔwo dzi vi la, wokpɔa dzidzɔ manyagblɔ.\nTogbɔ be vidzidzi nyea dzidzɔ hã la, edaa agba gã aɖe ɖe dzilawo dzi. Hafi ɖevia natsi anɔ lãmesẽ me la, ehiã be woana nuɖuɖu siwo me nunyiame le lae gbe sia gbe. Nenema kee hafi ɖevi nava nɔ tadedeagu vavãtɔ ƒe akpa dzi la, ehiã be dzilawo nana hehee ahafia Mawu ƒe Nya lae nyuie. (Lod. 1:8) Ɣekaɣie wòle be woadze hehenana sia gɔme, eye nu kae esia wɔwɔ bia?\nDZILAWO HIÃ NA MƆFIAFIA\nBu Manoax, si tso Dan to la me, si nɔ blema Israel-du Zora me ŋu kpɔ. Yehowa ƒe dɔla va gblɔ na Manoax srɔ̃ si nye konɔ be adzi ŋutsuvi. (Ʋɔn. 13:2, 3) Ðikeke mele eme o be dzi dzɔ nuteƒewɔla Manoax kple srɔ̃a ŋutɔ. Gake wotsi dzimaɖi vevie hã. Eya ta Manoax do gbe ɖa be: “Oo Aƒetɔ, na Mawu ƒe ame, si nèdɔ ɖa la, nagava mía gbɔ zi ɖeka, ne wòafia nu si míawɔ na ɖevi, si woadzi la mí!” (Ʋɔn. 13:8) Manoax kple srɔ̃a tsi dzi ɖe ale si woawɔ ahe wo viae ŋu. Ðikeke mele eme o be wofia Mawu ƒe sea wo vi Simson, eye edze ƒãa be woƒe agbagbadzedze mezu dzodzro o. Biblia gblɔ be: “Yehowa ƒe gbɔgbɔ de asi [Simson dzi] dzedze me.” Simson va zu ʋɔnudrɔ̃la siwo nɔ Israel la dometɔ ɖeka eye wòwɔ ŋusẽdɔ geɖewo.—Ʋɔn. 13:25; 14:5, 6; 15:14, 15.\nManoax do gbe ɖa bia be woafia ale si yewoahe ɖevi si dzi ge yewoala la yewo\nƔekaɣie wòle be woadze hehenana ɖeviwo gɔme? “Tso vidzĩme” kee Timoteo dada Eunike kple mamaa Loide wotsɔ “ŋɔŋlɔ kɔkɔeawo” na hehee. (2 Tim. 1:5; 3:15) Ɛ̃, wotsɔ Ŋɔŋlɔawo mla Timoteo tso esime wònye ɖevi sue ko.\nAnyo be dzila Kristotɔwo nado gbe ɖa abia mɔfiafia eye woawɔ ɖoɖowo do ŋgɔ ale be woate ŋu adze nufiafia wo via gɔme “tso vidzĩme” ke. Lododowo 21:5 gblɔ be: “Veviedola ƒe tameɖoɖo hea viɖe vɛ.” Ðikekemanɔmee la, dzilawo dzrana ɖo nyuie hafi ɖevia dziɣi ɖona. Wotea ŋu ŋlɔa nu vovovo siwo wòhiã be woaƒle na ɖevia dana ɖi gɔ̃ hã. Ele vevie be woawɔ ɖoɖo hã ɖe ale si woafia nu ɖevi suea tso Yehowa ŋu la ŋu. Eye woƒe taɖodzinu nanye be yewoadze hehenana ɖevia gɔme tso vidzĩme ke.\nAgbalẽ aɖe si ku ɖe ale si ɖeviwo tsinae ŋu gblɔ be, ɣleti siwo kplɔ vidziɣi ɖo wɔa akpa vevi aɖe le ɖevia ƒe susuŋudɔwɔwɔ me. Le ɣeyiɣi mawo me la, ahɔhɔ̃meka siwo nana ɖeviwo srɔ̃a nu kabakaba la dzina ɖe edzi zi gbɔ zi blaeve. Aleke gbegbe nunya le eme be dzilawo nawɔ ɣeyiɣi kpui ma si me wo via ƒe susu tsina kabakaba le la ŋu dɔ atsɔ adze gbɔgbɔmenuwo ƒaƒã ɖe susua me gɔmee nye esi!\nVidada aɖe si nye gbesiagbe mɔɖela gblɔ tso via nyɔnuvi sue ŋu be: “Mekpanɛ yia gbeadzi tso esime wòxɔ ɣleti ɖeka ko. Togbɔ be mate ŋu ase nu siwo nɔ edzi yim la gɔme o hã la, meka ɖe edzi be esia kpɔ ŋusẽ nyui ɖe edzi. Kaka wòaxɔ ƒe eve la, etsɔa dzonɔameme naa trakt amewo le gbeadzi.”\nÐeviwo mamla tso vidzĩme ke hea viɖe geɖe vanɛ. Ke hã dzilawo kpɔnɛ be esia wɔwɔ menɔa bɔbɔe ɣesiaɣi o.\n‘ƑLE ƔEYIƔI SI SƆ’\nEsi ɖeviwo menɔa anyi kpoo o eye woƒe susu menɔa nu ɖeka ŋu wòdidina o ta la, nufiafia wo ate ŋu asesẽ na dzilawo. Ðevi suewo ƒe susu tea ŋu dzona le nu ɖeka ŋu yia nu bubu dzi kabakaba. Le nyateƒe me la, wokea ŋku ɖe nuwo ŋu hedina be yewoanya nu siwo ƒo xlã yewo. Nu kae dzilawo ate ŋu awɔ atsɔ akpe ɖe wo viwo ŋu be woƒe susu nanɔ nu si fiam wole wo la ŋu?\nBu nya si Mose gblɔ ŋu kpɔ. Egblɔ le 5 Mose 6:6, 7 be: “Nya, siwo megblɔ na wò egbe la, natsi dzi me na wò. Ku wo ɖe to me na viwòwo, eye nàƒo nu le wo ŋu, ne èbɔbɔ nɔ aƒewò me, alo nèle mɔ dzi, ne èmlɔ anyi, alo nèfɔ.” Nyagbɔgblɔ “ku wo ɖe to me” fia nufiafia kpakple gbetete ɖe edzi to egbɔgblɔ edziedzi me. Ðevi le abe ati fẽ si hiã be woanɔ tsi demee edziedzi la ene. Esi wònye nyawo gbugbɔgagblɔ edziedzi kpena ɖe ame tsitsiwo ŋu woɖoa ŋku nya veviwo dzi ta la, akpe ɖe ɖeviwo hã ŋu godoo!\nEhiã be dzilawo nazã ɣeyiɣi geɖe ɖe wo viwo ŋu atsɔ afia Mawu ƒe Nya la me nyateƒea wo. Esi vovo menɔa ame ŋu le egbexexe sia me o ta la, ɣeyiɣi ɖoɖo ɖi na esia wɔwɔ ate ŋu asesẽ. Gake apostolo Paulo de dzi ƒo na Kristotɔwo be ‘woaƒle ɣeyiɣi si sɔ’ hena nu siwo le vevie wu la wɔwɔ. (Ef. 5:15, 16) Aleke míate ŋu awɔ esiae? Esesẽ na Kristotɔ dzikpɔla aɖe si ŋu vovo menɔna o, si srɔ̃ nye gbesiagbe mɔɖela, la be wòada asɔ le via hehe, eƒe teokrasi gbanɔamedziwo tsɔtsɔ kple eƒe dɔwɔnyawo gbɔ kpɔkpɔ me. Aleke woawɔ akpɔ ɣeyiɣi amla wo vi nyɔnuvia? Vifofoa gblɔ be: “Ŋdi sia ŋdi hafi mayi dɔme la, nye kple srɔ̃nye míexlẽa Nye Agbalẽ Si Nye Biblia Ŋutinyawo alo Ŋɔŋlɔawo Me Dzodzro Gbe Sia Gbe la me nyawo nɛ. Le fiẽ me la, míedzea agbagba xlẽa nane nɛ hafi wòmlɔa anyi, eye míekplɔnɛ ɖe asi yia gbeadzi. Míedi be hehenana tso ɖevime ƒe mɔnukpɔkpɔ xɔasi sia nato mía ŋu kura o.”\n‘ÐEVIWO LE ABE AŊUTRƆWO ENE’\nKakaɖedzi li be míedi vevie be mía viwo natsi azu ame ɖɔʋuwo. Ke hã, susu vevi si tae míemlaa wo ɖoe nye be míatu lɔlɔ̃ na Mawu ɖo ɖe woƒe dzi me.—Marko 12:28-30.\nPsalmo 127:4 gblɔ be: “Ale si aŋutrɔwo le kalẽtɔ sii la, nenema nye ɖekakpui me viŋutsuwo.” Wotsɔ ɖeviwo sɔ kple aŋutrɔ siwo wòle be woadzidze nyuie ale be woagada dadagbo o. Ne aŋutrɔdalaa nya da aŋutrɔa ko la, naneke meli wòagate ŋu awɔ tso aŋutrɔ si do le esi me la ŋu o. Ðeviwo nye ‘aŋutrɔ’ siwo nɔa dzilawo si me hena ɣeyiɣi kpui aɖe ko. Ele be woazã ɣeyiɣi kpui ma atsɔ aƒã lɔlɔ̃ na Mawu kple eƒe sewo ɖe wo viwo ƒe dzi me.\nApostolo Yohanes ŋlɔ tso ame siwo va zu viawo le Aƒetɔ la me ŋu be: “Nu bubu aɖeke meli si ta mada akpe ɖo wu nu siawo o, be manɔ sesem be vinyewo yi edzi le zɔzɔm le nyateƒe la me.” (3 Yoh. 4) Dzila Kristotɔwo hã ate ŋu atsɔ dzidzɔ agblɔ nya mawo tɔgbi ne wokpɔe be yewo viwo “yi edzi le zɔzɔm le nyateƒe la me.”


Ne Mawu Meɖo To Gbedodoɖa O—Nu Si Tae Meɖoa To Gbedodoɖa Aɖewo O | Biblia Me Biabiawo\nGBE BUBU Afrikaans Albanian Amharic Arabic Armenian Assamese Azerbaijani Azerbaijani (Cyrillic) Bambara Bislama Bissau Guinean Creole Bulgarian Catalan Cebuano Chavacano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chinagbe (Wu Shanghai) Chinese (Sichuanese) Chitonga Chitonga (Malawi) Chitumbuka Cibemba Croatian Czech Danish Dutch Efik Estonian Eŋlisi Eʋegbe Faroese Fijian Finnish Fon Franse Georgian German Greek Haitian Creole Hausa Hebrew Hiligaynon Hungarian Iban Icelandic Igbo Iloko Indonesian Italian Japanese Kekchi Kikamba Kikongo Kikuyu Kiluba Kimbundu Kinyarwanda Kirghiz Kiribati Kirundi Korean Latvian Lingala Lithuanian Luganda Luvale Macedonian Malagasy Malay Malayalam Maltese Moore Myanmar Ndebele (Zimbabwe) Norwegian Nyungwe Nzema Oromo Ossetian Papiamento (Aruba) Papiamento (Curaçao) Persian Polish Portuguese Portuguese (Portugal) Romanian Russia Tokunɔgbe Russian Samoan Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sunda Swahili Swahili (Congo) Swedish Tagalog Tamil Tatar Telugu Tetun Dili Thai Tiv Tsonga Turkish Turkmen Twi Ukrainian Umbundu Vietnamese Wayuunaiki Wolof Xhosa Yoruba Zulu\nSusu Eve Kawo Tae Mawu Meɖoa To Gbedodoɖa Aɖewo O?\nMawu meɖoa gbedodoɖa aɖewo ŋu o. Kpɔ nu eve siwo ate ŋu ana be Mawu maɖo to ame aɖe ƒe gbedodoɖa o ɖa.\n1. Ne gbedodoɖa mewɔ ɖeka kple Mawu ƒe lɔlɔ̃nu o\nMawu meɖoa gbedodoɖa siwo mewɔ ɖeka kple eƒe lɔlɔ̃nu alo eƒe sedede siwo le Biblia me la ŋu o. (1 John 5:14) Le kpɔɖeŋu me, Biblia gblɔ be míatsri ŋukeklẽ. Tsatsadada nana míeklẽa ŋu. (1 Korintotɔwo 6:9, 10) Eya ta Mawu maɖo gbe si nàdo ɖa be wòana yeaɖu loto la ŋu na wò o. Mawu menye gbɔgbɔ aɖe si ne ènya yɔe ko wòawɔ nu sia nu si nèdi la na wò o. Ele be nàda akpe be Mawu mele alea o. Ne menye nenema o la, ne ame bia Mawu be wòatu nu kpli wò la, ke edɔ.—Yakobo 4:3.\n2. Ne ame si le gbea dom ɖa la wɔa nu baɖawo\nMawu meɖoa to ame siwo ɖonɛ koŋ gbea toɖoɖoe to woƒe nuwɔnawo me la ƒe gbedodoɖawo o. Le kpɔɖeŋu me, Mawu gblɔ na ame siwo be yewole esubɔm evɔ wowɔa nu baɖawo la be: “Ne mieli kɔ gbedodoɖa gleglegle hã la, nyemasee o, elabena ʋu yɔ asi me na mi!” (Yesaya 1:15) Gake ne ‘wodrɔ̃’ wo kple Mawu dome nyaa hetrɔ nɔnɔme la, Mawu aɖo to woƒe gbedodoɖawo.—Yesaya 1:18.\nNu Ka Tae Mawu Meɖoa Gbedodoɖawo Katã Ŋu O?\nBiblia na míekpɔ gbedodoɖa siwo tɔgbi ŋu Mawu ɖona kple esiwo tɔgbi ŋu meɖona o.\nNu Ka Tae Mawu Meɖoa Gbedodoɖa Aɖewo Ŋu O?\nXlẽ nyati sia nàkpɔe ɖa nenye be Mawu ɖoa to gbedodoɖawo katã alo meɖonɛ o, ale si míado gbe ɖa kple nu bubu siwo míate ŋu awɔ ate ɖe Mawu ŋu.\nƉoe Ɖe Amewo Ɖoe Ɖe Amewo Susu Eve Kawo Tae Mawu Meɖoa To Gbedodoɖa Aɖewo O?\nÐe Mawu Ðoa Gbedodoɖawo Katã Ŋua? Ðe Wòle Be Míanɔ Nɔnɔme Tɔxɛ Aɖe Me Hafi Ado Gbe Ðaa?